Diari Oficial de la Generalitat Valenciana


Sumari del DOGV 3344, del 05-10-1998 (1998/8183)

DECRET 132/1998, de 8 de setembre, del Govern Valencià, pel qual s’aprova el Pla Especial de la Comunitat Valenciana davant el Risc d’Accidents en els Transports de Mercaderies Perilloses per Carretera i Ferrocarril.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/09/08/132/dof/vci/html**

### Dades del document

Número de DOGV
:   3344

Data del DOGV
:   05-10-1998

Secció del DOGV
:   I. DISPOSICIONS GENERALS

Número del document
:   1998/8183


Data del document
:   08-09-1998

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 132/1998, de 8 de setembre, del Govern Valencià, pel qual s'aprova el Pla Especial de la Comunitat Valenciana davant el Risc d'Accidents en els Transports de Mercaderies Perilloses per Carretera i Ferrocarril. [1998/Q8183]
  
La norma bàsica de Protecció Civil, aprovada pel Reial Decret 407/1992, de 24 d'abril, en ús de l'habilitació legal conferida per l'article 8 de la Llei 2/1985, de 21 de gener, de Protecció Civil, defineix els àmbits en els quals han d'exercir-se les responsabilitats i competències de les diferents administracions públiques en aquesta matèria i, també, conté les directrius essencials per a l'elaboració dels plans territorials i dels plans especials, per sectors d'activitat, tipus d'emergència o activitats concretes.
  
D'acord amb el que estableix la susdita norma, hom va elaborar el Pla Territorial d'Emergència de la Comunitat Valenciana, aprovat pel Decret 243/1993, de 7 de desembre, del Govern Valencià, en exercici de les competències concurrents amb l'estat, en matèria de protecció civil, tot respectant els límits fixats en l'article 30 de la Constitució, l'Estatut d'Autonomia de la Comunitat Valenciana i els articles 25 i 26 de la Llei 7/1985, de 2 d'abril, Reguladora de les Bases de Règim Local, d'acord amb els criteris de distribució competencial establerts sobre la matèria, per la sentència del Tribunal Constitucional número 11/1990, de 19 de juliol.
  
La directriu bàsica de planificació de Protecció Civil davant del risc d'accidents en els transports de mercaderies perilloses per carretera i ferrocarril, aprovada mitjançant el Reial Decret 387/1996, d'1 de març, estableix el contingut al qual s'han d'ajustar els plans especials que elaboren les comunitats autònomes.
  
D'acord amb el que determina la directriu bàsica, s'ha elaborat el Pla Especial de la Comunitat Valenciana, el qual estableix les línies d'actuació dels serveis que intervenen per garantir l'actuació ràpida, eficaç i coordinada dels recursos públics i privats, davant dels accidents terrestres de mercaderies perilloses que afecten el territori de la Comunitat Valenciana.
  
Per tot això, de conformitat amb les atribucions previstes pels articles 38 i concordants de la Llei 5/1983, de la Generalitat Valenciana, de 30 de desembre, de Govern Valencià, una vegada informat per la Comissió de Protecció Civil de la Comunitat Valenciana, amb data 23 de febrer de 1998, i conforme amb el Consell Jurídic Consultiu, a proposta del conseller de Presidència, amb la deliberació prèvia del Govern Valencià, en la reunió del dia 8 de setembre de 1998,
  
DECRETE
  
Article únic
  
S'aprova el Pla Especial de la Comunitat Valenciana davant el Risc d'Accidents en els Transports de Mercaderies Perilloses per Carretera i Ferrocarril, el qual s'incorpora com a annex d'aquest decret, de conformitat amb el punt 6 de la norma bàsica de Protecció Civil, aprovada pel Reial Decret 407/1992, de 24 d'abril.
  
DISPOSICIÓ ADDICIONAL
  
El Pla Especial de la Comunitat Valenciana davant el Risc d'Accidents en els Transports de Mercaderies Perilloses per Carretera i Ferrocarril, serà remés a la Comissió Nacional de Protecció Civil perquè siga homologat, de conformitat amb el que estableix l'article 11 de la Llei 2/1985, de 21 de gener, sobre Protecció Civil.
  
DISPOSICIONS FINALS
  
Primera. Habilitació normativa
  
El conseller de Presidència està facultat per a realitzar les actuacions i dictar les disposicions que calguen per al desplegament i aplicació d'aquest decret.
  
Segona. Entrada en vigor
  
El Pla Especial de la Comunitat Valenciana davant el risc d'Accidents en els Transports de Mercaderies Perilloses per Carretera i Ferrocarril, una vegada homologat per la Comissió Nacional de Protecció Civil, segons que estableix la Llei 2/1985, de 21 de gener, sobre Protecció Civil, entrarà en vigor el dia de la publicació de la resolució d'homologació en el Diari Oficial de la Generalitat Valenciana.
  
València, 8 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,
  
JOSÉ JOAQUÍN RIPOLL SERRANO
  
Pla especial de la Comunitat Valenciana davant del risc d'accidents en el transport de mercaderies perilloses per carretera i ferrocarril
  
SUMARI
  
1. INTRODUCCIÓ
  
2. OBJECTE I ÀMBIT
  
2.1 Objecte.
  
2.2 Àmbit.
  
3. MARC LEGAL I COMPETENCIAL
  
3.1 Marco legal.
  
3.1.1 Legislació general en matèria de protecció civil.
  
3.1.2 Legislació general sobre el transport de mercaderies
  
 perilloses.
  
3.1.3 Responsabilitat dels industrials.
  
3.1.4 Assessorament tècnic per empreses.
  
3.2 Marc competencial.
  
3.2.1 Del Pla Especial de la Comunitat Valenciana.
  
3.2.2 Dels plans d'actuació municipals davant el risc.
  
3.2.3 De la planificació de la companyia Renfe.
  
4. ANÀLISI DEL RISC
  
4.1 Magnituds i fenòmens perillosos.
  
4.1.1 Fenòmens perillosos.
  
4.1.2 Variables i valors llindar per a persones i béns.
  
4.1.3 Variables i valors llindar per al medi ambient.
  
4.2 Mercaderies perilloses transportades a la
  
 Comunitat Valenciana. Mapes de fluxos.
  
4.3 Dades estadístiques sobre accidents.
  
4.4 Àrees d'especial exposició.
  
5. ESTRUCTURA, ORGANITZACIÓ I FUNCIONS
  
5.1 Esquema organitzatiu.
  
5.2 Els centres de coordinació operativa (CECOP).
  
5.3 Centre de Coordinació Operativa Integrat (CECOPI).
  
5.4 Director del pla. Comité de Direcció.
  
5.5 Comité Assessor.
  
5.6 Gabinet d'Informació.
  
5.7 Lloc de Comandament Avançat (PMA).
  
5.7.1 Direcció.
  
5.7.2 Composició.
  
5.7.3 Funciones del director del PMA
  
5.8 Grups d'acció: composició i funciones.
  
5.8.1 Grup d'Intervenció.
  
5.8.2 Grup de Seguretat Química.
  
5.8.3 Grup Sanitari.
  
5.8.4 Grup Logístic i de Suport.
  
5.9 Centre de Coordinació Municipal (CECOPAL).
  
6. OPERATIVITAT
  
6.1 Classificació de les emergències.
  
6.1.1 Classificació dels accidents de mercaderies perilloses.
  
6.1.2 Valoració de la gravetat de l'accident i classificació
  
 de la situació d'emergència.
  
6.1.3 Zonificació.
  
6.2 Notificació.
  
6.3 Activació.
  
6.4 Procediments d'actuació en accidents de mercaderies
  
 perilloses per carretera.
  
6.4.1 Grup d'Intervenció.
  
6.4.2 Grup de Seguretat Química.
  
6.4.3 Grup Sanitari.
  
6.4.4 Grup Logístic i de Suport.
  
6.4.5 Altres avisos al personal implicat en el pla.
  
6.4.6 Organigrama general de notificacions/mobilitzacions.
  
6.5 Procediments d'actuació per al cas d'accidents
  
 de mercaderies perilloses en Renfe.
  
6.6 Fi de l'emergència. Butlletí estadístic.
  
6.7 Mesures de protecció.
  
6.7.1 Mesures de protecció per a la població.
  
6.7.2 Consells a la població.
  
6.7.3 Mesures de protecció per al grup d'intervenció.
  
6.7.4 Mesures de protecció al medi ambient.
  
6.8 Pla de transmissions.
  
6.9 Sistema informàtic.
  
7. IMPLANTACIÓ I MANTENIMENT
  
 DE L'OPERATIVITAT
  
7.1 Implantació.
  
7.1.1 Verificació de la infraestructura del pla.
  
7.1.2 Formació del personal dels serveis implicats.
  
7.1.3 Informació a la població.
  
7.2 Manteniment de l'operativitat.
  
7.2.1 Actualització - revisió.
  
7.2.2 Formació permanent.
  
7.2.3 Informació - divulgació periòdica a la població.
  
8. CATÀLEG DE MITJANS I RECURSOS.
  
 DIRECTORI TELEFÒNIC
  
8.1 Catàleg de mitjans i recursos.
  
8.2 Directori telefònic.
  
ANNEXOS
  
I. LEGISLACIÓ
  
II. CONTINGUT MÍNIM DELS PLANS
  
 D'ACTUACIÓ MUNICIPAL
  
III. CLASSIFICACIÓ DE LES MERCADERIES PERILLOSES
  
IV. FITXES D'INTERVENCIÓ PER A MATÈRIES
  
 RADIOACTIVES
  
V. CARTOGRAFIA XARXA VIÀRIA
  
VI. FITXES PER ALS COORDINADORS
  
 DELS GRUPS D'ACCIÓ
  
1. INTRODUCCIÓ
  
La Comunitat Valenciana està situada en un punt de confluència d'importants eixos de comunicació terrestre.
  
La seua situació centrada en l'est d'Espanya, travessada per l'autopista del Mediterrani, la configura com a territori de trànsit de moltes de les mercaderies perilloses transferides des dels polígons industrials del nord d'Espanya (País Basc i Catalunya) i els del sud (Cartagena i Andalusia). Igualment, els ports situats a la Comunitat Valenciana, són importants centres de recepció i distribució de mercaderies perilloses.
  
A més a més, l'activitat industrial pròpia necessita d'un transport fort, amb origen o destinació en la Comunitat Valenciana.
  
La N-340 i l'autopista del Mediterrani A-7, configuren l'eix de comunicació coster nord-sud, que connecta la Comunitat Valenciana amb Catalunya i Múrcia. A Sagunt es connecten les vies de comunicació esmentades amb la N-234, per on circulen els tràfics amb Aragó, Navarra i la cornisa Cantàbrica. Des de la ciutat de València, la A-3 és la principal carretera radial de connexió amb la Meseta Central, a la qual s'incorporen també trànsits provinents del sud-oest, Andalusia Occidental, Extremadura i la Meseta Sud i del nord-oest peninsular. Pel sud la N-340, la N-332 i la A-7 canalitzen els tràfics anteriors cap a Múrcia i Andalusia oriental.
  
La configuració de la xarxa ferroviària és semblant a la xarxa principal de carreteres, encara que el seu trànsit de mercaderies és notablement inferior.
  
La denominació dels trams de les línies ferroviàries en la Comunitat Valenciana és:
  
· La Encina (K-0/000) - València (K-112/700),
  
· València FSL (K-0/000) - Ulldecona (Tarragona) (K-163/300),
  
· La Encina (K-376/400) - Alacant T(K-454/700),
  
· Alacant (K-0/000) - Les Alqueries (K-64/500)
  
· Utiel(K-0/000) - València T (K-90/520),
  
· Vara de Quart (K-0/000) - Riba-roja de Túria (K-18/000),
  
· Silla (K-0/000) - Gandia(K-50/800),
  
· Barracas (Teruel) (K-195/000) - Sagunt (K-269/600),
  
· Xàtiva (K-0/000) - Alcoi (K-63/700).
  
Es justifica per tant la necessitat de disposar a la Comunitat Valenciana d'un pla especial davant els accidents de mercaderies perilloses que assegure la intervenció eficaç i coordinada dels recursos i mitjans disponibles, per tal de limitar les conseqüències, a persones, béns i al medi ambient.
  
Planificació abans de la directriu bàsica
  
Degut a la presència d'aquest risc a la Comunitat, la Generalitat Valenciana va elaborar el Procediment d'Actuació en Accidents en el Transport Terrestre de Mercaderies Perilloses, que va entrar en vigor en març de 1993.
  
En aquest procediment s'establien les directrius d'actuació dels serveis que intervenien, tot garantint l'actuació ràpida, eficaç i coordinada dels recursos públics o privats, per a fer front als accidents terrestres de mercaderies perilloses que afectaren el territori de la Comunitat Valenciana.
  
Aquest pla especial és l'adaptació del procediment d'actuació en allò que s'ha establert en la Directriu Bàsica de Planificació davant del Risc en el Transport de Mercaderies Perilloses per Carretera i Ferrocarril.
  
2. OBJECTE I ÀMBIT
  
2.1 Objecte
  
A l'efecte d'aquest pla s'entén per:
  
· Mercaderies perilloses: aquelles substàncies que en cas d'accident durant el transport terrestre puguen suposar riscos per a la població, els béns i el medi ambient.
  
· Transport terrestre: aquell tipus de transport efectuat per carretera o ferrocarril. S'entén per carreteres tant les interurbanes com els carrers, travessies, avingudes, etc. internes dels municipis.
  
Aquest pla té per objecte garantir l'actuació ràpida, eficaç i coordinada dels recursos públics o privats davant d'accidents en el transportes terrestre de mercaderies perilloses.
  
2.2 Àmbit
  
El pla serà d'aplicació en qualsevol accident en el transport terrestre de mercaderies perilloses que succeïsca al territori de la Comunitat Valenciana.
  
3. MARC LEGAL I COMPETENCIAL
  
3.1 Marc legal
  
3.1.1 Legislació general més important en matèria de protecció civil
  
· Llei 2/1985, de 21 de gener, sobre Protecció Civil.
  
· Llei 7/1985, de 2 d'abril, reguladora de les Bases del Règim Local.
  
· Reial Decret Legislatiu de 18 d'abril de 1986, pel qual s'aprova el Text Refós de les Disposicions Legals en Matèria de Règim Local.
  
· Reial Decret 407/1992, de 24 d'abril, pel qual s'aprova la Norma Bàsica de Protecció Civil.
  
· Decret 243/1993, de 7 de desembre, del Govern Valencià, pel qual s'aprova el Pla Territorial d'Emergència de la Comunitat Valenciana.
  
· Reial Decret 387/1996, d'1 de març, pel qual s'aprova la Directriu Bàsica de Planificació de Protecció Civil davant del risc d'accidents en els transports de mercaderies perilloses per carretera i ferrocarril.
  
3.1.2 Legislació general de major importància sobre el transport de mercaderies perilloses
  
El transport de mercaderies perilloses per via terrestre es troba regulat per una sèrie de reglaments de caràcter nacional i internacional, que s'exposen a continuació:
  
De caràcter nacional:
  
· TPC: Reglament Nacional del Transport de Mercaderies Perilloses per Carretera.
  
· TPF: Reglament Nacional de Transport de Mercaderies Perilloses per Ferrocarril.
  
De caràcter internacional:
  
· ADR: Acord Europeu sobre Transport Internacional de Mercaderies Perilloses per Carretera, fet a Ginebra el 30 de setembre de 1957.
  
· RID: Reglament relatiu al Transport Internacional de Mercaderies Perilloses per Ferrocarril.
  
Altres disposicions d'interés en l'annex I.
  
3.1.3 Responsabilitat dels industrials
  
En l'article 5.1 de la Norma Bàsica de Protecció Civil s'estableix que en els plans especial davant els riscos tecnològics, hauran de determinar-se les actuacions i responsabilitats dels industrials.
  
La seguretat en el transport de mercaderies perilloses per via terrestre, és responsabilitat de totes les parts implicades: el carregador, el fabricant, l'expedidor, el transportista, el distribuïdor o agent i el receptor de la mercaderia. No obstant això, considerat en conjunt, la principal preocupació general ha de ser la seguretat del públic i la de les persones que manipulen els productes perillosos.
  
Els fabricants i expedidors de productes perillosos han d'establir les seues normes de seguretat i els seus procediments operatius per al transport dels productes perillosos que subministren i, alhora, han d'estimular totes les altres parts perquè acomplisquen amb la legislació vigent i seguisquen les orientacions que sobre la matèria s'elaboren.
  
El Reial Decret 74/1992, de 31 de gener, (TPC) defineix en l'article 3 les quatre figures jurídiques que, la major part, intervenen en el procés de transport i estableix textualment:
  
«Als efectes d'aquest reglament es considera:
  
Primer. Expedidor. La persona natural o jurídica per l'ordre i compte de la qual es realitza l'enviament de la mercaderia perillosa, per a la qual contracta el seu transport. Haurà de posseir els coneixements tècnics suficients per a firmar els certificats als quals fa referència l'apartat 2 d'aquest article.
  
Segon. Auxiliar del transport. La persona natural o jurídica que presta serveis d'intermediari en la contractació del transport o altres serveis auxiliars o complementaris definits en el títol IV, capítol primer de la Llei 16/1987, d'Ordenació dels Transports Terrestres.
  
Tercer. Transportista. La persona natural o jurídica que assumeix l'obligació de realitzar el transport, per al qual usa la seua organització empresarial.
  
Quart. Carregador-descarregador. La persona natural o jurídica sota la responsabilitat de la qual es realitzen les operacions de càrrega i descàrrega de la mercaderia objecte del transport».
  
A més a més, al llarg de l'articulat subsegüent, s'especifiquen les obligacions i responsabilitats de cada part. Això, ajuda a esclarir qui ha d'executar les tasques de les distintes operacions que es realitzen en el relativament complex procés de transport de mercaderies perilloses, amb el qual es poden delimitar les responsabilitats legals. En el capítol V es detalla el règim d'infraccions i sancions.
  
L'article 17 parla de la firma d'acords o pactes per a actuacions d'ajuda mútua en cas d'accident, entre els òrgans competents i les entitats que representen els sectors professionals interessats.
  
I, pel que fa al tema de pagaments i indemnitzacions, s'assenyala:
  
«Els danys que es deriven directament o indirecta de l'ocupació de personal i materials de les entitats incorporades als pactes o sistemes d'ajuda anteriorment esmentades, les lesions produïdes a les persones per aquestes activitats de col·laboració en l'aplicació del procediment d'actuació en accidents i també els danys que es causen a tercers, per l'acció d'aquells en aquestes circumstàncies, seran indemnitzables de conformitat amb el que disposa la legislació sobre responsabilitat de l'administració pel funcionament dels serveis públics, sense perjuí del seu rescabalament amb càrrec al responsable de l'accident».
  
3.1.4 Assessorament tècnic per empreses
  
Tal com s'estableix en l'article 4 del Reial Decret 387/1996, d'1 de març. En cas d'accident de mercaderies perilloses:
  
· Els expedidors hauran de proporcionar informació sobre la naturalesa, característiques i mode de manipulació de les mercaderies perilloses involucrades en l'accident i, si el director del pla ho considera oportú, podrà requerir la presència d'un representant de l'empresa expedidora al lloc de l'accident.
  
· El transportista haurà de facilitar, en cas necessari, els mitjans materials i el personal adequat per a recuperar, transvasar, custodiar i traslladar els materials que implicats en l'accident.
  
· L'expedidor i el transportista col·laboraran en les tasques necessàries per a descontaminar l'àrea afectada per l'accident, retirar els materials contaminats i procedir al seu trasllat a un lloc apropiat per a ser emmagatzemats com a residus.
  
Respecte a la col·laboració de les empreses ferroviàries, l'apartat 3 de l'article 4, especifica que:
  
· Hauran de disposar de l'organització i mitjans necessaris per a efectuar les actuacions més urgents de lluita contra el foc i de salvament i auxili de possibles víctimes.
  
· Disposar els transports per tren que siguen necessaris per al trasllat de personal i els equips d'intervenció al lloc de l'accident o l'evacuació de persones afectades.
  
· Adoptar les mesures relatives al trànsit ferroviari que resulten adequades per a evitar qualsevol risc derivat de la intercepció de la via.
  
· Posar en pràctica les mesures d'explotació ferroviària que faciliten les actuacions dels serveis d'intervenció i disminuïsquen en el possible els riscos per al personal encarregat de realitzar-les.
  
· Adoptar les mesures necessaris per a la retirada o transvasament de les mercaderies perilloses involucrades en l'accident i per al seu transport en les adequades condicions de seguretat.
  
· Efectuar totes les operacions que siguen necessàries per a la rehabilitació del servei ferroviari.
  
Hi ha a la Comunitat Valenciana empreses que presten en els últims anys assessorament tècnic i ajuda material en cas d'accident.
  
Com a desplegament del que estableix l'article 17 del Reial Decret 74/1992, de 31 de gener (TPC), la Generalitat Valenciana subscriurà un acord de col·laboració amb les empreses del sector a la Comunitat.
  
La Direcció General de Protecció Civil (Ministeri de l'Interior), entre altres, ha firmat els següents acords:
  
· Amb la Federació d'Indústries Químiques (FEIQUE) referit a l'assessorament tècnic que poden prestar les indústries químiques pertanyents a aquesta federació quan succeïsquen accidents que involucren mercaderies perilloses.
  
· Amb els fabricants espanyols de clor en la prestació d'auxili en els casos d'accident en el transport de clor.
  
En accidents en el transport de mercaderies perilloses per ferrocarril, l'empresa Renfe posarà en marxa el conveni SAMCAR que té subscrit amb les empreses del sector a través de la Federació d'Indústries Químiques (FEIQUE).
  
3.2 Marc competencial
  
3.2.1 Del Pla Especial de la Comunitat Valenciana.
  
D'acord amb la Llei 2/1985 i la Norma Bàsica de Protecció Civil (art. 8.2), correspon a la Comunitat Autònoma la responsabilitat de redactar i aprovar el pla especial en l'àmbit territorial de la Comunitat Valenciana, previ informe de la Comissió de Protecció Civil de la Comunitat Valenciana.
  
Per a entrar en vigor, el pla haurà de ser aprovat per decret del Consell de la Generalitat Valenciana, i haurà de ser homologat per la Comissió Nacional de Protecció Civil. Una vegada homologat, mitjançant resolució serà publicat en el DOGV l'acord d'homologació, a través del qual vigirà el pla.
  
3.2.2 Dels plans d'actuació municipals davant el risc
  
Aquest pla especial serà directriu de la planificació territorial d'àmbit inferior davant el risc.
  
L'especialització dels equips que intervenen aconsella una direcció de caràcter provincial i una coordinació autonòmica que assegure la mobilització dels recursos més adequats.
  
Per això, no es considera necessària l'elaboració de plans d'actuació municipals davant accidents en el transport de mercaderies perilloses per carretera i ferrocarril, excepte en municipis puntuals en els quals la incidència del risc i la disposició de recursos ho justifique, (la relació dels municipis amb risc alt figura en el punt 4.5.). En la pràctica totalitat dels municipis es considera que l'activació del Pla Territorial Municipal garantirà la coordinació dels recursos municipals.
  
És per això que el municipi afectat, mobilitzarà els recursos propis d'acord amb allò establit en el Pla d'Actuació Municipal i/o Pla Territorial, i requerirà del Centre Provincial de Coordinació d'Emergències la mobilització dels recursos contemplats en aquest pla.
  
L'estructura i funcions que tindran els plans d'actuació municipal davant d'aquest tipus d'accidents, està reflectida en l'annex II.
  
Els plans d'actuació municipal seran aprovats pel ple de l'ajuntament i homologats per la Comissió de Protecció Civil de la Comunitat Valenciana.
  
3.2.3 De la planificació de la companyia Renfe
  
La companyia Renfe disposa de diversos plans de protecció civil per a fer front als incidents que involucren al transport de mercaderies perilloses per ferrocarril, entre aquests, cal destacar:
  
· Circular núm. 2 de Presidència. Seguretat en la Circulació. Capítol IV. Actuacions en cas d'accidents o situacions d'emergència greus i apèndix 4. Notificacions d'accidents o incidents amb mercaderies perilloses.
  
· Manual d'actuació dels llocs de comandament en situacions d'emergència.
  
· Manual de gestió d'incidències: fitxa núm. 6. Actuacions en incidents amb mercaderies perilloses.
  
No obstant això i, en virtut de l'acord firmat entre la Generalitat Valenciana i Renfe, el 7 de juliol de 1993 i com que aquest és un pla d'àmbit superior, s'entén, que davant de qualsevol accident de mercaderies perilloses s'actuarà d'acord amb el que s'ha especificat en aquest pla.
  
4. ANÀLISI DEL RISC
  
4.1 Magnituds i fenòmens perillosos
  
4.1.1 Fenòmens perillosos
  
· De tipus mecànic: ones de pressió i projectils.
  
· De tipus tèrmic: radiació tèrmica.
  
· De tipus químic: fuita o vessament incontrolat de substàncies contaminants tòxiques o molt tòxiques.
  
· De tipus radiològic: contaminació o emissió de radiació produïda per matèries pertanyents a la classe 7 del TPC.
  
· De tipus biològic: risc de provocar malalties infeccioses a animals o éssers humans per agents patògens definits com a microorganismes (inclosos els bacteris, els virus, els ricketts, els paràsits i els fongs) o com a microorganismes recombinats (híbrids o mutants).
  
4.1.2 Variables i valors límits per a persones i béns
  
Les variables i valors límits a considerar són:
  
Per als fenòmens mecànics:
  
· Valor local integrat de l'impuls, en explosions i deflagracions: 150 mil·libar. seg.
  
· Sobrepressió local estàtica de l'ona de pressió, també en explosions i deflagracions: 125 mil·libar.
  
· Abast màxim dels projectils amb impuls superior a 10 mil·libar. seg., produïts en l'explosió, esclat o per despreniment de fragments del continent a causa d'una ona de pressió.
  
Per als fenòmens de tipus tèrmic:
  
· Radiació tèrmica emesa per les flames i cossos incandescents, en incendis i deflagracions: superiors a un flux de radiació tèrmica de 5 KW/m2 amb un temps màxim d'exposició de 3 minuts.
  
Per als fenòmens de tipus químic:
  
· La concentració de tòxic i el seu valor local integrat respecte al temps i dosi. Com a valor límit per a la concentració s'adoptarà el Límit Immediatament Perillós per a la Vida i la Salut (IPVS).
  
Aquesta concentració representa el màxim nivell al qual, en un termini de 30 minuts, un subjecte exposat pot escapar sense símptomes greus ni efectes irreversibles per a la salut. S'aplica per a la protecció per inhalació i s'expressa en p.p.m. o mg/m3.
  
Per als fenòmens de tipus radiològic:
  
· El Límit de Dosi Absorbida (LDA):
  
- 5 msv/any per al públic.
  
- 50 msv/any per al personal professionalment exposat.
  
· El Límit d'Incorporació Anual (LIA), es defineix per a cada radionucleic i el seu valor queda establit en el Reglament de Protecció Sanitària contra Radiacions Ionizants (Reial Decret 53/92, de 24 de gener).
  
4.1.3 Variables i valors límits per al medi ambient
  
A l'efecte d'aquest pla, es considerarà el medi ambient com el conjunt de recursos que condicionen i sustenten la vida de l'home: l'aire, l'aigua, el sòl, el clima, les espècies de flora i fauna, les matèries primeres, l'hàbitat i el patrimoni natural i cultural.
  
L'alliberament incontrolat de productes contaminants, comporta riscos associats les conseqüències del qual són diferides en la majoria dels casos. És per això que a l'hora de delimitar les zones afectades per aquests successos, és precís el coneixement de les circumstàncies en el sentit més ampli, sota les quals es desenvolupa l'accident i, també, la naturalesa del producte fixat respecte a la seua capacitat contaminant.
  
Es poden produir alteracions del medi ambient per distints successos. Entre els quals poden incloure's:
  
· Vessament de productes contaminants a les aigües superficials, del qual pot derivar-se la contaminació d'aigües potables o greus perjuís per al medi ambient i les persones.
  
· Filtració de productes contaminants al terreny i les aigües soterrànies, els quals quedarien inservible per a l'explotació agrícola, ramadera i de consum.
  
· Emissió de contaminants a l'atmosfera que minven la qualitat de l'aire i provoquen greus pertorbacions en els ecosistemes receptors amb una posterior incorporació a la cadena tròfica.
  
4.2 Mercaderies perilloses transportades a la Comunitat Valenciana. Mapes de fluxos
  
La directriu bàsica estableix l'existència de tres tipus de mapes de fluxos:
  
· Els mapes de fluxos intracomunitaris referits al transports de mercaderies perilloses l'origen i destí de les quals siguen una mateixa comunitat autònoma i els itineraris seguits no discórreguen fora de l'àmbit territorial d'aquesta.
  
· El mapa de fluxos supracomunitaris referit a aquells transports de mercaderies perilloses els itineraris dels quals ultrapassen l'àmbit territorial d'una comunitat autònoma.
  
· El mapa nacional de fluxos dels transports de mercaderies perilloses serà el resultat de la integració del mapa de fluxos supracomunitaris i dels mapes de fluxos intracomunitaris.
  
La directriu bàsica estableix els organismes competents en l'elaboració dels citats mapes, i correspon a les comunitats autònomes l'elaboració dels mapes de fluxos intracomunitaris.
  
L'article 3r del Reial Decret 387/1996, d'1 de març, estableix el següent:
  
Article 3r: informació a facilitar pels expedidors i transportistes de mercaderies perilloses per a l'elaboració del mapa de fluxos.
  
1. Els expedidors de mercaderies perilloses, les empreses de transport ferroviari i els transportistes de mercaderies per carretera, facilitaran, a requeriment de la Direcció General de Protecció Civil i dels òrgans competents de les comunitats autònomes, les informacions que calguen per a l'elaboració dels mapes de fluxos dels transports de mercaderies perilloses, els quals formaran part del pla estatal i dels plans de les comunitats autònomes, previstos en la directriu bàsica.
  
2. Aquestes informacions es referiran fonamentalment a:
  
a) Denominació, classe i quantitat de cadascuna de les mercaderies perilloses expedides o transportades en un període de temps determinat.
  
b) Localitats d'origen i destinació dels transports, itineraris seguits i nombre de viatges efectuats al llarg del període, segons els itineraris i les mercaderies perilloses transportades.
  
Per a la confecció dels mapes de fluxos, es disposa d'una fitxa normalitzada per a requeriment de dades a les empreses, fruit dels treballs realitzats en una Comissió Tècnica constituïda a l'efecte per la Permanent de la Comissió Nacional de Protecció Civil.
  
Aquesta fitxa va ser remesa a les empreses del sector de la Comunitat Valenciana a mitjan de 1997.
  
L'actuació va coincidir amb l'encàrrec d'un estudi relacionat amb el tema efectuat per la Cambra de Comerç de València i la Direcció General de Transports de la Conselleria d'Obres Públiques, Urbanisme i Transports a la Universitat Politècnica de València.
  
Els resultats de l'estudi han sigut facilitats pels organismes a la Direcció General d'Interior, i contenen en els apartats 3 i 6, el mapa de fluxos de mercaderies perilloses a nivell de la Comunitat Valenciana.
  
En l'estudi s'han analitzat estudis recents efectuats per diferents organismes (Ministeri de Foment: 1995 i 1996; INECO: 1979, 1984 i 1987; Institut Cerdà: 1991 i Renfe 1996).
  
De les dades obtingudes de l'enquesta pilot elaborada pel Ministeri de Foment l'any 1995 i a partir de les matrius origen-destinació, s'obtenen les quantitats transportades per cada tram de la xarxa viària, discriminant el sentit del transport, mitjançant la utilització d'una aplicació informàtica d'anàlisi de rutes, desenvolupada pel Grup de Planificació Integral de la Logística del Transport (Universitat Politècnica de València 1994).
  
Igualment, l'estudi s'incorpora la informació obtinguda en l'enquesta efectuada per la Direcció General d'Interior.
  
Els resultats de l'estudi es consideren suficients en relació amb el requeriment establit en la directriu bàsica.
  
Per tot això, l'esmentat estudi i les dades contingudes s'han de considerar integrats en el pla i els resultats informatitzats seran traslladats als centres d'emergències de la Generalitat Valenciana perquè siguen utilitzats en les situacions d'emergència.
  
4.3 Dades estadístiques sobre accidents
  
Aquesta anàlisi s'ha efectuat prenent com a font les dades facilitats per l'Àrea de Programes d'Investigació d'Accidents de la Direcció General de Trànsit i els centres de coordinació d'emergències de la Generalitat Valenciana.
  
Integrant ambdues informacions es disposa de 226 successos entre l'1 de gener de 1988 i el 31 de desembre de 1997. Com que no es disposen de totes les dades per a cada succés, cada gràfic utilitza com mostra un conjunt diferent de successos i s'indica en cada gràfic la mostra utilitzada en la realització.
  
Respecte als accidents de mercaderies perilloses per ferrocarril, la companyia Renfe informa que no s'han produït successos d'especial importància a la Comunitat Valenciana durant el període d'anys estudiats.
  
Nombre d'accidents per anys
  
Mostra : 226
  
Nombre d'accidents per mesos
  
Mostra : 226
  
Distribució d'accidents per dies de la setmana
  
Mostra : 226
  
Distribució d'accidents per trams horaris
  
Mostra : 204
  
Classificació dels accidents
  
Mostra : 198
  
Mostra : 45
  
Distribució per províncies
  
Mostra : 225
  
Distribució segons l'origen-destinació
  
Mostra : 158
  
Distribució d'accidents segons l'origen-destinació
  
a la Comunitat Valenciana
  
Mostra : 158
  
Nombre d'accidents amb ferits-víctimes
  
Mostra : 226
  
Distribució segons tipus de carreteres
  
Mostra 217
  
Distribució segons mercaderies perilloses
  
Mostra: 170
  
Punts d'acumulació d'accidents
  
Carretera PK Núm. d'accidents
  
A-7 231-615 8
  
 482 2
  
 970-769 0
  
 867-176 8
  
 302-898 8
  
 582 2
  
 186-042 7
  
N-III 357-988 46
  
 815-619 4
  
 061-415 1
  
 690-649 4
  
 739-955 9
  
 317 3
  
 016-229 8
  
 685-851 4
  
N-332 873-188 4
  
Conclusions
  
De l'estudi presentat es desprenen les conclusions següents:
  
· Durant els anys 1995 i 1996 es va produir un augment considerable de successos notificats, passant-se d'una mitjana de 15 successos en el període 1992-1994 a 38,5 en el període 1995-1996.
  
· Per a l'any 1997, només es disposen de les dades facilitades pel Centre de Coordinació d'Emergències de la Generalitat Valenciana, per aquest motiu, per a aquest any, s'obté un nombre d'accidents sensiblement menor que per als anys 1995-1996.
  
· Durant l'any es produeix una concentració d'accidents per als mesos d'abril, juliol i octubre, i destaca entre aquests el mes d'octubre amb 23.
  
· El 43% de successos es concentren entre dimarts i dimecres davant el 49% els dilluns, dijous i divendres (49%)
  
· La majoria dels accidents es produeixen entre les 10.00 i les 14.00 hores.
  
· El 65% dels accidents són de tipus 1 o 2, i el 31% són de tipus 3.
  
· El 71% dels accidents succeeixen a la província de València.
  
· El 83% dels accidents tenen com a origen o destinació el transport en municipis de la Comunitat Valenciana.
  
· El 80% dels accidents succeeixen en la A-7, la N-III, la N-340 i la N-332.
  
· En el 60% dels accidents la mercaderia transportada és combustible o GLPs.
  
· L'existència de 16 punts d'acumulació d'accidents, i destaquen els situats entre els km. 278 i 282 de la N-III, on en només 4 km. han succeït 10 accidents (hem d'indicar que es va modificar el traçat d'aquest tram a l'any 1995).
  
4.4 Àrees d'especial exposició
  
Tal i com s'ha vist en el punt anterior el 80% dels accidents per carretera s'han produït a les vies: A-7, N-III, N-340 i N-332.
  
Per al cas del ferrocarril, no es disposen d'estadístiques de sinistralitat, no obstant això les vies que suporten major trànsit de mercaderies perilloses són:
  
· La Encina - València
  
· València - Tarragona
  
· Alacant - Múrcia
  
Atesa la diversitat de mercaderies perilloses transportades i els itineraris que segueixen dins de la Comunitat Valenciana, no es pot establir de forma general els municipis que sofreixen aquest risc dins de la Comunitat, ja que, en principi, estarien afectats tots els municipis. No obstant això, i amb l'objectiu d'establir un primer nivell de risc, s'han pres les vies principals on hi ha major sinistralitrat (A-7, N-III, N-340 i N-332) per al cas de les carreteres, i les línies de ferrocarril on es produeix major concentració de flux de mercaderies perilloses (La Encina - València, València - Tarragona i Alacant - Múrcia).
  
En aquestes vies, s'ha pres una banda d'una amplària de 500 m (a ambdós costats de la via), de forma que la relació que s'acompanya relaciona els municipis que tenen nuclis poblats en l'interior d'aquesta banda.
  
Els municipis relacionats tenen comunicació, en la fase d'implantació del pla, del risc a què estan sotmesos, a fi que verifiquen la informació i elaboren, en el seu cas, el Pla d'Actuació Municipal. Amb la informació que faciliten els municipis s'elaborarà una relació detallada d'àrees d'especial exposició.
  
Relació de municipis de risc alt a la Comunitat Valenciana
  
MUNICIPI A-7 N-340 N-332 N-III FF.CC
  
ALBAIDA X
  
ALBAL X
  
ALBATERA X
  
ALBORAYA X
  
ALBUIXECH X
  
ALCÁCER X
  
ALCALÀ DE XIVERT X X
  
ALCOI X
  
ALFAFAR X
  
ALFÀS DEL PI, L X
  
ALGEMESÍ X
  
ALGINET X
  
ALACANT X X
  
ALCÚDIA, L- X
  
ALMÀSSERA X X
  
ALMENARA X X
  
ALMOINES X
  
ALQUERIA
  
DE LA COMTESSA, L- X
  
ALQUERÍAS DEL NIÑO
  
PERDIDO X X X
  
ALTEA X
  
ALZIRA X
  
BELLREGUARD X
  
BENETÚSSER X
  
BENIARJÓ X
  
BENICARLÓ X X X
  
BENICÀSSIM X X X
  
BENIDORM X
  
BENIFAIÓ X
  
BENIPARRELL X
  
BENIRREDRÀ X
  
BENISSA X
  
BUÑOL X
  
CABANES X X X
  
CALLOSA DE SEGURA X
  
CAMPELLO, EL X X
  
CANALS X
  
CARCAIXENT X
  
CASTELLÓ DE LA PLANA X X X
  
CATARROJA X
  
CAUDETE DE LAS FUENTES X
  
CHESTE X
  
CHILCHES X X X
  
CHIVA X
  
COCENTAINA X
  
CORBERA X
  
CREVILLENTE X
  
CULLERA X
  
ELX X X
  
FAVARA X X
  
FOIOS X
  
GANDIA X
  
GATA DE GORGOS X X
  
GODELLA X
  
GRANJA DE ROCAMORA X
  
GUARDAMAR DEL SEGURA X
  
LLAURÍ X
  
LLOSA, LA X X X
  
LUGAR NUEVO
  
DE LA CORONA X X X
  
MANISES X
  
MANUEL X
  
MASALAVÉS X
  
MASSALFASSAR X
  
MASSANASSA X
  
MELIANA X
  
MISLATA X
  
MOIXENT X
  
MONCOFA X
  
MURO DE ALCOY X
  
MUTXAMEL X
  
NOVETLÈ X
  
NUCIA, LA X
  
NULES X X
  
OLIVA X X
  
OLLERIA, L- X
  
ONDARA X
  
ORIHUELA X X X
  
ORPESA X X X
  
PALMERA X
  
PATERNA X
  
PEÑÍSCOLA X X X
  
PICASSENT X
  
POBLA LLARGA, LA X
  
POBLETS, ELS X
  
PUIG X
  
PUÇOL X
  
QUART DE POBLET X
  
RAFELCOFER X
  
REAL DE GANDÍA X
  
REQUENA X
  
RIBA-ROJA DE TÚRIA X
  
SAGUNT X X X
  
SAN ISIDRO X
  
SAN JUAN DE ALICANTE X
  
SANTA MAGDALENA
  
DE PULPIS X X X
  
SANTA POLA X
  
SEDAVÍ X X X
  
SENIJA X
  
SIETE AGUAS X
  
SILLA X X X
  
SOLLANA X
  
SUECA X
  
TAVERNES
  
DE LA VALLDIGNA X
  
TORREBLANCA X X X
  
TORRENT X
  
TORREVIEJA X
  
UTIEL X
  
VALENCIA X X X X
  
VERGER, EL X
  
VILA-REAL X X X
  
VILLARGORDO
  
DEL CABRIEL X
  
VILA-JOIOSA, LA X X
  
VINARÒS X X
  
XÀTIVA X
  
XERACO X X
  
XIRIVELLA X
  
XIXONA X
  
5. ESTRUCTURA, ORGANITZACIÓ I FUNCIONS
  
5.1 Esquema organitzatiu
  
Aquest pla especial seguirà l'esquema organitzatiu següent:
  
5.2 Els centres de coordinació operativa (CECOP)
  
Són centres provincials de comandament de les emergències, que compten amb els mitjans humans i tècnics que permeten realitzar les funcions de direcció i coordinació de recursos, a més a més d'assegurar les comunicacions amb el Lloc de Comandament Avançat (PMA) i en general amb els mitjans externs que pugen estar implicats en l'emergència.
  
Els CECOPs provincials estan ubicats en els actuals centres de coordinació d'emergències de la Generalitat Valenciana (d'ara endavant CCEs).
  
El CCE de la província de València, actua com a Centre de Coordinació Operativa provincial i autonòmic.
  
La situació dels CCEs és la següent:
  
Província Situació
  
Castelló Centre de Comunicacions del Consorci
  
 Provincial de Bombers de Castelló.
  
València Centre de Coordinació d'Emergències
  
 autonòmic (l'Eliana)
  
Alacant Centre de Comunicacions del Consorci
  
 Provincial d'Alacant.
  
L'Administració de l'Estat disposa de centres de coordinació operativa (CECOPs) provincials, ubicats en la Delegació del Govern / subdelegacions del Govern.
  
5.3 Centre de Coordinació Operativa Integrat (CECOPI)
  
El Centre de Coordinació Operativa Integrat (CECOPI), és l'òrgan superior de gestió d'emergències, que es constituirà segons el que estableix aquest pla (punt 6.1), quan la situació de l'emergència ho justifique.
  
Està compost pel Comité de Direcció, el Comité Assessor i un Gabinet d'Informació, tot això ubicat al Centre Provincial de Coordinació d'Emergències.
  
El CECOPI es constituirà en el CCE de la Generalitat Valenciana de la província afectada i, alternativament, si algun problema tècnic l'inhabilitara, en el CECOP de l'administració de l'Estat.
  
5.4 Direcció del pla especial. Comité de Direcció
  
El director del pla especial és el conseller de Presidència.
  
Per delegació ostentarà el comandament el director general d'Interior. En cas d'absència, serà substituït pel delegat territorial del Govern Valencià a Alacant, Castelló o València.
  
La direcció del pla especial s'efectuarà en coordinació amb l'administració de l'Estat i l'administració local.
  
En cas de constitució del CECOPI, la direcció i coordinació del Pla Especial serà exercida dins d'un Comité de Direcció format per un representant del Ministeri d'Interior i un representant de la Conselleria de Presidència. El representant del Ministeri de l'Interior serà el delegat / subdelegat del Govern, en funció de la província afectada i el representant de la Generalitat Valenciana serà el director general d'Interior, el qual exercirà les funciones de direcció.
  
La declaració d'interés nacional serà efectuada pel ministre d'Interior quan es donen els supòsits establits en la Norma Bàsica de Protecció Civil (Reial Decret 407/1992), i la direcció serà assumida per la persona que designe el ministre de l'Interior.
  
En aquelles emergències en què per al control no calga la constitució del CECOPI la direcció serà assumida per:
  
· A la província de Castelló: el director tècnic del Consorci Provincial de Bombers de Castelló.
  
· A la província de València: el cap d'Àrea o caps de servei del Servei d'Emergències de la Generalitat.
  
· A la província d'Alacant: el director tècnic del Consorci Provincial de Bombers d'Alacant.
  
Les funciones bàsiques del director del pla i/o Comité de Direcció seran:
  
· Decidir la constitució del CECOPI.
  
· Declarar la situació d'emergència 2.
  
· Decidir en cada moment i amb el consell del Comité Assessor, les actuacions més convenients per a fer front a l'emergència i l'aplicació de les mesures de protecció a la població, al medi ambient, als béns i al personal adscrit al pla.
  
· Donar l'ordre d'evacuació, en cas de considerar-se necessària aquesta mesura.
  
· Determinar i coordinar la informació a la població, durant l'emergència, a través dels mitjans propis del pla i dels de comunicació social. S'inclou la informació destinada a adoptar mesures de protecció i la informació general sobre l'esdeveniment.
  
· Declarar el final de l'emergència.
  
· Assegurar el manteniment de l'operativitat del Pla.
  
· Informar de l'accident ocorregut a la Direcció General de Protecció Civil.
  
5.5 Comité Assessor
  
Per a assistir al Comité de Direcció, en els distints aspectes relacionats amb l'accident, s'establirà un Comité Assessor, ubicat en el CCE i format, bàsicament, pels càrrecs següents:
  
· Cap del Grup d'Intervenció. La direcció l'exercirà el cap dels Serveis Tècnics del Consorci Provincial de Bombers de la província afectada o el cap del Servei de Bombers del municipi afectat en el cas de les capitals de província.
  
· Cap del Grup d'Assistència Tècnica. La direcció serà exercida pel cap del Servei d'Inspecció i Sanció de la Direcció General de Transports (Conselleria d'Obres Públiques, Urbanisme i Transports) a València i pels caps dels serveis territorials de Transport a Alacant i Castelló.
  
· Cap del Grup Sanitari. La direcció serà exercida pel director territorial de la Conselleria de Sanitat de la província afectada.
  
· Cap del Grup Logístic i de Suport. La direcció serà exercida pel cap provincial de Trànsit de la província afectada.
  
El cap d'aquest grup, podrà requerir i mobilitzar recursos d'avituallament, transport, assistència social, etc. d'acord amb el que estableix el Pla Territorial d'Emergència de la Comunitat Valenciana, i serà assessorat, quan calga in situ, pel director del pla sectorial corresponent.
  
· Representants dels municipis afectats.
  
· Caps dels serveis de protecció civil de l'administració de l'estat i l'administració autonòmica.
  
· Representant de Protecció Civil de Renfe a València (quan calga).
  
· Tècnics de les distintes administracions o altres persones que el Comité de Direcció considere oportú.
  
Els caps dels grups, coordinaran l'actuació dels serveis que intervenen en el lloc de l'emergència, amb altres recursos i serveis en la Comunitat Valenciana, quan calga per a incrementar-los o efectuar accions complementàries.
  
5.6 Gabinet d'Informació
  
El Gabinet d'Informació, s'entén com un instrument del Comité de Direcció del pla especial en les tasques de difusió de la informació en situació d'emergència.
  
Es constituirà en una sala del CCE, des d'on es tractarà tota la informació relacionada amb l'emergència i es difondrà als mitjans de comunicació, organismes, autoritats i públic en general.
  
Les seues funcions són:
  
· Difondre les ordres, consignes i recomanacions dictades pel Comité de Direcció, a través dels mitjans de comunicació social previstos.
  
· Centralitzar, coordinar i preparar la informació general sobre l'emergència, d'acord amb el Comité de Direcció i facilitar-la als mitjans de comunicació social.
  
· Informar sobre l'emergència a les persones o organismes que ho sol·liciten.
  
· Obtenir, centralitzar i facilitar tota la informació relativa als possibles afectats, facilitant els contactes familiars i la localització de persones.
  
El Gabinet d'Informació estarà integrat pel personal dels gabinets de premsa de:
  
· Conselleria de Presidència.
  
· Delegació / subdelegacions del govern.
  
La direcció serà duta pel cap del Gabinet de Premsa de l'administració que duga la direcció del Pla.
  
Amb la finalitat d'aconseguir una unitat d'informació, es considerarà únicament informació fidedigna i contrastada, aquella facilitada directament pel Gabinet d'Informació del CECOPI o pels gabinets de premsa d'altres organismes, sempre i quan la font de procedència siga la citada.
  
5.7 Lloc de Comandament Avançat (PMA)
  
És el centre de comandament de caràcter tècnic, que es constituirà en proximitat al lloc de l'accident i des del qual es dirigiran i coordinaran les actuacions dels Grups d'Acció, d'acord amb les ordres emanades del director de l'emergència.
  
Estarà format pels coordinadors dels Grups d'Acció desplaçats a la zona de l'accident.
  
5.7.1 Direcció del PMA
  
En els primers moments el cap de la Guàrdia Civil/Policia Local (serà l'un o l'altre si el accident es produeix o no en nucli urbà, d'acord amb les competències assumides segons la Llei de Seguretat Vial, i els acords establerts entre ambdós cossos de seguretat a nivell local. En els plan d'actuació municipal i, si hi manca els plans territorials municipals s'establirà al detall en quines cirmunstàncies i quins casos es asumida aquesta funció per cadascún dels cossos esmentats) o el cap de major rang dels bombers que arribe al lloc de l'accident, assumirà funcions de direcció del PMA i agruparà components de tots els grups d'acció.
  
En accidents de tipus 1 la direcció del PMA correrà a càrrec del cap de la Guàrdia Civil/Policia Local, en la resta d'accidents i després de la constitució dels grups d'acció la Direcció Tècnica del PMA serà assumida pel cap de major rang del servei contra incendis competent a la zona del sinistre.
  
5.7.2 Composició
  
El PMA estarà format en funció dels recursos mobilitzats per a la resolució de l'emergència per:
  
· Els coordinadors dels Grups d'Acció.
  
· Els representants dels municipis afectats.
  
· Els representants de les forces de seguretat que actuen.
  
5.7.3 Funcions del director del PMA
  
· Constituirà el PMA
  
· En la fase inicial assumirà les funcions i agrupació dels components de tots els Grups d'Acció.
  
· Valorarà la tipologia de l'accident i determinarà la zonificació de seguretat.
  
· Proposarà la situació d'emergència.
  
· Dirigirà i coordinarà "in situ" les actuacions dels diferents Grups d'Acció, per a fer front a l'emergència, per tal d'optimar els recursos humans i materials disponibles.
  
· Canalitzarà la informació entre el lloc de l'emergència i el CCE / CECOPI.
  
· Depenent de l'evolució de l'emergència, preveurà punts de trobada per a evacuacions i els llocs d'arreplegada de mitjans i recursos.
  
· Assessorarà el director del pla, sobre la conveniència de decretar el final de la situació d'emergència, amb el corresponent desactivació del pla.
  
· Determinarà si cal l'alerta preventiva als membres del Grup Sanitari en accidents de tipus 2.
  
· Assumirà les funcions del Coordinador d'Assistència Tècnica fins que aquest arribe.
  
· Quan s'haja produït una interrupció parcial o total del trànsit a la via, el director tècnic del PMA, després de consultar amb el coordinador del Grup d'Assistència Tècnica, decidirà sobre la conveniència de restablir la circulació, i ho comunicarà al cap de la Guàrdia Civil/Policia Local i al CCE provincial.
  
5.8 Grups d'Acció. Composició i funcions
  
Es consideren Grups d'Acció el conjunt de persones cridades a intervenir des dels primers moments en el lloc de l'accident.
  
La direcció de cada Grup d'Acció, recaurà sobre el cap del grup integrat en el CECOPI, que formarà part del Comité Assessor, i la coordinació del grup sobre el terreny l'exercirà el coordinador del Grup d'Acció, el qual s'integrarà en el PMA.
  
La denominació dels Grups d'Acció és la següent:
  
· Grup d'Intervenció.
  
· Grup d'Assistència Tècnica.
  
· Grup Sanitari.
  
· Grup Logístic i de Suport.
  
Tot seguit s'esmenten la composició i les funcions generals a realitzar per cada Grup d'Acció.
  
5.8.1 Grup d'Intervenció
  
Composició:
  
El Grup d'Intervenció estarà format pels serveis d'extinció d'incendis i salvament que hi actuen. El cap de major rang del servei contra incendis competent a la zona del sinistre es constituirà en coordinador del Grup d'Intervenció i director tècnic del PMA
  
Funcions:
  
· La direcció tècnica de la intervenció davant el sinistre
  
· Avaluar i combatre l'accident, auxiliar les víctimes i aplicar les mesures de protecció més urgents, des dels primers instants de l'emergència.
  
· Fins a l'arribada del Grup Sanitari, prendran les mesures necessàries per a l'atenció dels ferits.
  
5.8.2 Grup d'Assistència Tècnica
  
Composició:
  
· Un tècnic del Servei d'Emergències de la Generalitat Valenciana, que actuarà com a coordinador del Grup d'Assistència Tècnica en accidents de mercaderies perilloses per carretera. En el cas d'accidents en el transport de mercaderies perilloses per ferrocarril, serà el cap de Protecció Civil de Renfe qui es constituirà en coordinador del Grup d'Assistència Tècnica.
  
· Un tècnic representant de la Delegació de Govern / subdelegacions del govern (en cas de declarar-se l'interés nacional).
  
· Responsables de l'empresa transportista, empreses origen-destinació, un tècnic assessor pertanyent a empreses especialistes.
  
· Un tècnic de la Conselleria de Medi Ambient.
  
· Altres tècnics o especialistes sobre el terreny.
  
Funcions del tècnic del Servei d'Emergències:
  
· Notificarà al CCE/CECOPI, a través de la Direcció del PMA, la situació real en cada moment, mitjançant l'avaluació i les mesures de camp pertinents.
  
· Actuarà d'enllaç entre el PMA i el CCE amb l'objecte de facilitar les comunicacions entre ambdós i agilitarà la mobilització dels recursos necessaris per al control de l'emergència.
  
· Assumirà la coordinació del grup i la representació de la Direcció General d'Interior en el PMA.
  
· El tècnic del Servei d'Emergències en accidents en què estiguen involucrades mercaderies perilloses pertanyents a la Classe 7, establirà el temps de permanència a la Zona d'Intervenció del personal pertanyent als Grups d'Acció.
  
Funcions del representant de l'empresa transportista, empresa origen-destinació, empreses assessores:
  
· Assessorarà el director del PMA sobre la perillositat dels productes involucrats en l'accident.
  
· Col·laborarà amb el director del PMA en l'avaluació de la situació de l'emergència.
  
Funcions del tècnic de Medi Ambient:
  
· Gestionarà i coordinarà l'eliminació, tractament, recuperació, reciclatge i reutilització dels residus sòlids.
  
· Controlarà la contaminació atmosfèrica.
  
· Gestionarà i controlarà la qualitat de les aigües.
  
· Recomanarà les mesures de protecció al medi ambient.
  
5.8.3 Grup Sanitari
  
Composició:
  
· Equip/s SAMU, el metge de l'equip SAMU serà el coordinador del grup sanitari, en cas d'haver-hi més d'un equip, el CICU designarà el metge del SAMU que realitzarà les tasques de coordinació del Grup Sanitari.
  
· Recursos sanitaris d'atenció primària. Aquests recursos són per proximitat al lloc de l'accident els recursos de resposta immediata.
  
· Recursos de transport sanitari.
  
Funcions:
  
· Constituir el lloc d'assistència sanitària i el centre d'evacuació quan siga procedent.
  
· Realitzar les funcions pròpies de classificació de les víctimes i assistència sanitària i evacuació.
  
· El coordinador del Grup Sanitari arreplegarà tota la informació sanitària possible per a les funcions següents:
  
· Coordinar a través del CICU l'evacuació de les víctimes als centres hospitalaris.
  
· Identificació de les víctimes.
  
· Informació necessària per a establir actuacions en sanitat ambiental, salut pública i qualsevol altre aspecte de l'activitat sanitària.
  
5.8.4 Grup Logístic i de Suport
  
Composició:
  
· Personal de les forces de seguretat: guàrdia civil, policia local, policia nacional (en cas necessari) i policia autonòmica.
  
· L'alcalde del municipi en què s'haja produït l'accident, quan ho considere necessari, podrà incorporar un delegat al Grup com a coordinador dels recursos municipals sobre el terreny.
  
El coordinador d'aquest Grup d'Acció serà un cap de la Guàrdia Civil o de la Policia Local, depenent si l'accident es produeix o no en un nucli urbà, d'acord amb les competències assumides en la Llei de Seguretat Vial, i els acords establerts entre ambdós cossos de seguretat a nivell local. En els plans d'actuació municipal i, si hi manquen, en els plans territorials municipals s'establirà amb detall en quines circumstàncies i en quins casos serà assumida aquesta funció per cadascun dels cossos.
  
Funcions:
  
· La seguretat ciutadana.
  
· El control del trànsit: senyalització de la zona, desviacions (en cas necessari) i control d'accessos.
  
· La protecció de vides i propietats.
  
· Fins a l'arribada del Grup Sanitari, prendran les mesures per a l'atenció de ferits i identificació de víctimes.
  
· L'abastiment dels altres Grups d'Acció.
  
· Els avisos a la població.
  
· La coordinació d'una possible evacuació.
  
· La coordinació i suport en les comunicacions.
  
· Procurar la rehabilitació de la zona afectada.
  
· Assumir la direcció del PMA En les condicions descrites en el punt 5.7. del present Pla.
  
· Tots aquells aspectes relacionats amb l'àrea Logística i de Suport.
  
Les actuacions del Grup Logístic i de Suport en relació amb les possibles necessitats d'abastiment, alberg i assistència, transport i carreteres es coordinaran i recolzaran en els plans sectorials del Pla Territorial d'Emergència de la Comunitat Valenciana.
  
5.9 Centre de Coordinació Municipal (CECOPAL)
  
És el centre des d'on es durà la direcció del Pla Territorial Municipal o, si de cas, del Pla d'Actuació Municipal davant el risc d'accidents en el transport de mercaderies perilloses per carretera i ferrocarril.
  
El CECOPAL es constituirà per decisió de l'alcalde del municipi afectat o a requeriment del director del Pla Especial en la seu de l'ajuntament i comptarà amb els mitjans necessaris per al compliment de les missions següents:
  
· Coordinar els serveis i recursos del municipi.
  
· Recolzar l'actuació dels Grups d'Acció previstos en el Pla.
  
· Aplicar les mesures de protecció a la població (allunyament, confinament, evacuació, i els avisos a la població), d'acord amb les directrius del director del Pla i conforme al que preveu el Pla Territorial Municipal o el Pla d'Actuació davant el risc.
  
6. OPERATIVITAT
  
6.1 Classificació de les emergències
  
6.1.1 Classificació dels accidents de mercaderies perilloses
  
Els accidents en el transport terrestre de mercaderies perilloses, es classifiquen segons el Reial Decret 387/1996, d'1 de març, en els tipus següents:
  
· Tipus 1: avaria o accident en el qual el vehicle o comboi de transport no pot continuar la marxa, però el continent de les matèries perilloses transportades està en perfecte estat i no s'ha produït bolcada o descarrilament.
  
· Tipus 2: com a conseqüència d'un accident el continent ha sofert desperfectes o s'ha produït bolcada o descarrilament, però no existeix fuita o vessament del contingut.
  
· Tipus 3: com a conseqüència d'un accident el continent ha sofert desperfectes i ha hagut fuita o vessament del contingut.
  
· Tipus 4: hi ha danys o incendi en el continent i fuites amb flames del contingut.
  
· Tipus 5: explosió del contingut que ha destruït el continent.
  
Tal i com s'estableix en el punt 5.7.3., la definició del tipus d'accident, serà efectuada pel director del PMA.
  
6.1.2 Valoració de la gravetat de l'accident i classificació de la situació d'emergència
  
La valoració de la gravetat dels accidents en el transport de mercaderies perilloses, permetrà l'establiment de les situacions per a la gestió de l'emergència.
  
Aquesta valoració es realitza tenint en compte els efectes produïts per l'accident sobre persones, béns i el medi ambient i els que puguen produir-se en funció de:
  
· Les circumstàncies que concorren en l'accident.
  
· Les característiques i tipus de l'accident.
  
Les circumstàncies més importants a valorar que poden concórrer en l'accident són:
  
· Mitjà de transport.
  
· Naturalesa i perillositat de la mercaderia transportada.
  
· Quantitat de mercaderia transportada.
  
· Tipus, estat i comportament previsible del continent.
  
· Possibilitat d'efecte en cadena.
  
· Lloc de l'accident, estat de la via i densitat de trànsit.
  
· Població, edificacions i altres elements vulnerables circumdants.
  
· Entorn mediambiental.
  
· Condicions meteorològiques.
  
En funció de les necessitats d'intervenció derivades de les característiques de l'accident i de les conseqüències ja produïdes o previsibles, dels mitjans d'intervenció disponibles i la valoració de la gravetat de l'accident, s'establirà alguna de les situacions d'emergència següents:
  
· Situació 0: referida a aquells accidents que poden ser controlats pels mitjans disponibles i que, fins i tot en la seua evolució més desfavorable, no suposen perill per a persones no relacionades amb les labors d'intervenció, ni per al medi ambient, ni per a béns distints de la xarxa viària en la qual s'ha produït l'accident.
  
· Situació 1: Referida a aquells accidents que poden ser controlats amb els mitjans d'intervenció disponibles, però requereixen de mesures per a la protecció de les persones, béns o el medi ambient que poden estar amenaçats pels efectes derivats de l'accident.
  
· Situació 2: Referida a aquells accidents que per al control o l'establiment de les mesures necessàries de protecció de les persones, els béns o el medi ambient calguen els mitjans d'intervenció no assignats al pla de la comunitat autònoma, i que s'hagen de proporcionar per l'organització del pla estatal.
  
També seran declarades emergències de situació 2 les que per a ser controlades requerisquen la constitució del CECOPI.
  
· Situació 3: Referida a aquells accidents en el transport de mercaderies perilloses que per considerar que està implicat l'interés nacional siguen declarats com a tals pel ministre d'Interior.
  
Els accidents de tipus 1 i 2, generalment, no comportaran l'aplicació de mesures de protecció a les persones, béns o el medi ambient, per la qual cosa es declararà emergència de situació 0. Quan la mercaderia perillosa involucrada en l'accident pertanga a la classe 7 (matèries radioactives), l'emergència serà declarada en un primer moment de situació 0 per a accidents de tipus 1 i de situació 1 en la resta dels casos.
  
La major part dels accidents de tipus 3, 4 i 5, comporten l'aplicació de mesures de protecció a les persones, béns o el medi ambient i es declararà emergència de situació 1.
  
El director tècnic del PMA serà l'encarregat de proposar la situació de l'emergència, que serà declarada en situació 0 i 1 pel tècnic al cap del CCE i en situació 2 pel director del Pla Especial.
  
6.1.3 Zonificació
  
En cas d'accident tipus 2, 3, 4, o 5 en els quals s'hagen produït o siga probable que es produïsquen danys a l'entorn, s'establiran les zones de seguretat següents:
  
· Zona d'intervenció: en la qual les conseqüències dels accidents produeixen un nivell de risc o de danys que justifica l'aplicació immediata de mesures de protecció. Només hi entraran els equips especialitzats.
  
· Zona d'alerta: en la qual les conseqüències dels accidents, provoquen efectes que, encara que perceptibles per la població, no justifiquen l'actuació respecte a la població, excepte per als grups crítics.
  
La zona d'intervenció serà definida pel director tècnic del PMA
  
La zona d'alerta serà definida en cada cas pel director tècnic del PMA amb el concurs dels responsables dels grups Sanitari i d'Assistència Tècnica.
  
En accidents en què estiguen involucrades mercaderies perilloses pertanyents a la classe 7, es procedirà a efectuar la zonificació de seguretat especificada en l'annex IV i s'evitarà penetrar en la zona d'intervenció més temps de l'indispensable. El tècnic pertanyent al Servei d'Emergències serà l'encarregat d'establir el temps de permanència del personal dels Grups d'Acció en aquesta zona.
  
6.2 Notificació
  
És l'acció de comunicar i transmetre la notícia de l'accident.
  
En el cas d'un accident per carretera, la primera notificació al CCE provincial la realitzarà el conductor o ajudant del vehicle, o qualsevol altra persona del servei d'intervenció que acudisca al sinistre.
  
En el cas d'un accident per ferrocarril, la notificació està regulada en el Pla d'Autoprotecció de Renfe i la realitzarà el lloc de comandament de la Gerència Operativa a València.
  
Les dades que han de sol·licitar-se en el CCE quan es reba la notificació de l'accident estan establertes en les fitxes següents:
  
Després de la verificació de la informació, valoració de la gravetat de l'accident i classificació de la situació de l'emergència, se seguiran els procediments de notificació establits en el punt 6.4.
  
6.3 Activació
  
És l'acció de determinar i posar en marxa, per la persona competent, les actuacions que corresponguen d'acord amb el present pla.
  
En emergències de situació 0 i 1, serà el tècnic al cap del CCE provincial l'encarregat d'activar el Pla. En emergències de situació 2, el Pla Especial serà activat pel director.
  
6.4 Procediments d'actuació en accidents en el transport de mercaderies perilloses
  
Es mostren a continuació les notificacions i/o mobilitzacions corresponents a cadascun dels Grups d'Acció.
  
6.4.1 Grup d'Intervenció
  
Rebuda la notificació de l'accident, el CCE provincial ho comunicarà a la central del Servei de Bombers (Consorci Provincial o bombers municipals en el cas de les capitals de província), el qual mobilitzarà o no els recursos en funció de la tipologia de l'accident.
  
Accidents de tipus 1
  
La central del Servei de Bombers en aquest tipus d'accidents no mobilitzarà cap dotació, i quedarà a l'expectativa de la possible evolució de l'incident i ho comunicarà internament als responsables del servei.
  
Resta d'accidents (tipus 2, 3, 4 i 5)
  
La central del Servei de Bombers en aquest tipus d'accidents mobilitzarà les unitats d'intervenció d'acord amb els protocols interns de mobilització.
  
El cap d'aquesta unitat, fins que siga substituït per un cap de major rang, constituirà el PMA i assumirà la direcció tècnica, i sol·licitarà la mobilització d'altres unitats a través de la central o del CCE provincial.
  
Si l'emergència és declarada de situació 2, es mobilitzarà el cap dels Serveis Tècnics del Consorci Provincial de Bombers de la província afectada o el cap del Servei Municipal del SPEIS, en el cas de les capitals de província, el qual s'incorporarà al Comité Assessor del CECOPI com a cap del Grup d'Intervenció.
  
Organigrama d'avisos/mobilitzacions
  
6.4.2 Grup d'Assistència Tècnica
  
Rebuda la notificació de l'accident, el CCE provincial transmetrà l'avís a:
  
· L'empresa transportista i/o empresa origen-destinació que haurà de prestar assessorament telefònic i en cas necessari, enviar els mitjans humans i materials per a la resolució de l'emergència.
  
· Empreses especialistes (en cas necessari).
  
A partir d'emergències de situació 1 el CCE provincial avisarà :
  
· Al cap del Grup d'Assistència Tècnica: cap del Servei d'Inspecció i Sanció de la Direcció General de Transports (Conselleria d'Obres Públiques, Urbanisme i Transports) a València o als caps dels serveis territorials de Transport a Alacant i Castelló.
  
· Al tècnic adscrit al Servei d'Emergències de la Generalitat Valenciana, qui actuarà com a coordinador del Grup d'Assistència Tècnica.
  
· Al tècnic de la Conselleria de Medi Ambient.
  
Des del CCE provincial, se sol·licitarà assessorament telefònic i mobilització fins el lloc del sinistre (en cas necessari), d'un tècnic pertanyent a les empresa transportista i/o origen-destinació. En cas que aquest tècnic no puga personar-se al lloc en un temps raonable, es mobilitzarà (en base al tipus de producte) a un tècnic assessor d'alguna empresa especialista del sector ubicada a la Comunitat, el qual es desplaçarà al lloc del sinistre.
  
El tècnic de medi ambient es mobilitzarà en aquelles emergències declarades com a situació 1.
  
Si l'emergència és declarada de situació 2, el cap del Grup d'Assistència Tècnica s'incorporarà al Comité Assessor del CECOPI.
  
El coordinador del Grup d'Assistència Tècnica es mobilitzarà en aquelles emergències declarades de situació 1 i, independentment de la situació de l'emergència quan es mobilitzen tècnics/recursos pertanyents a les empreses especialistes, assumint les seues funcions fins l'arribada el director tècnic del PMA.
  
Si la mercaderia perillosa involucrada en l'accident pertany a la classe 7 el Centre de Coordinació d'Emergències autonòmic notificarà l'accident al Consell de Seguretat Nuclear.
  
La Delegació del Govern / subdelegacions del govern mobilitzarà un tècnic pertanyent a la Unitat de Protecció Civil quan l'emergència siga declarada de situació 3.
  
Organigrama d'avisos/mobilitzacions
  
6.4.3 Grup Sanitari
  
Accidents de tipus 1 en què no hi haja víctimes ni ferits.
  
En aquest tipus d'accidents, el CCE provincial no alertarà al CICU provincial.
  
Accidents de tipus 2 en els quals no hi haja víctimes ni ferits.
  
Si el director del PMA ho considera, el CCE provincial , alertarà al CICU corresponent, i aquest alertarà preventivament els recursos sanitaris que considere oportuns.
  
Accidents de tipus 3, 4 i 5 o accidents amb víctimes o ferits.
  
El CCE provincial notificarà l'accident al CICU corresponent i aquest mobilitzarà els recursos sanitaris necessaris per a donar una resposta eficaç al lloc de l'accident, realitzarà el transport sanitari i alertarà els centre sanitaris de destinació dels ferits.
  
En cas de ser necessària la participació de l'helicòpter d'emergències de la Generalitat Valenciana per a efectuar trasllat de víctimes, el CICU sol·licitarà dita intervenció al Centre de Coordinació d'Emergències autonòmic. La coordinació del trasllat serà efectuada pel/pels CICU/s corresponents.
  
Si l'emergència és declarada de situació 2, el CICU mobilitzarà el director territorial de Sanitat de la província afectada, el qual s'incorporarà al Comité Assessor del CECOPI com a cap del Grup Sanitari.
  
Organigrama d'avisos/mobilitzacions:
  
6.4.4 Grup Logístic i de Suport
  
Rebuda la notificació de l'accident, el CCE provincial transmetrà l'avís a:
  
· La Direcció Provincial de Trànsit (a Castelló i Alacant, fora de l'horari de treball, s'haurà de notificar al Subsector de Trànsit, a través del servei 24 hores de la Comandància de la Guàrdia Civil).
  
· COS de la Guàrdia Civil i Policia Local del municipi afectat, els quals mobilitzaran les dotacions necessàries per al compliment de les funcions assignades en el punt 5.8.4.
  
· La Policia Autonòmica.
  
El coordinador d'aquest Grup d'Acció serà un cap de la Guàrdia Civil o de la Policia Local depenent si l'accident es produeix o no en un nucli urbà, d'acord amb les competències assumides en la Llei de Seguretat Vial, i els acords establits entre ambdós cossos de seguretat a nivell local. En els plans d'actuació municipal i, si hi manquen, en els plans territorials municipals s'establirà amb detall en quines circumstàncies i casos és assumida aquesta funció per cadascun dels cossos.
  
El coordinador d'aquest grup assumirà les funcions de direcció del PMA en accidents de tipus 1, i en la resta d'accidents assumirà les funcions relacionades amb el trànsit, ordre públic i evacuació de la població.
  
Si l'emergència és declarada de situació 2, es mobilitzarà el cap provincial de trànsit, el qual s'incorporarà al Comité Assessor del CECOPI com a cap del Grup Logístic i de Suport. El cap d'aquest grup coordinarà l'atenció a les possibles necessitats d'abastiment, alberg i assistència, transport i carreteres, recolzant-se en els plans sectorials del Pla Territorial d'Emergència de la Comunitat Valenciana.
  
Organigrama d'avisos/mobilitzacions:
  
6.4.5 Altres avisos als membres del pla
  
Quan l'emergència siga declarada de situació 1, serà comunicada a :
  
· Delegació del Govern / subdelegacions del govern, les quals transmetran l'avís segons el seu protocol intern de notificacions i valoraran l'avís al Cos Nacional de Policia.
  
· CCE l'Eliana, el qual transmetrà l'avís segons el seu protocol intern de notificacions.
  
· Protocol de notificacions del CCE provincial
  
Declarada l'emergència de situació 2, a més a més de les notificacions anteriors es notificarà/mobilitzarà el personal del Gabinet de Premsa de la Conselleria de Presidència i de la Delegació del Govern / subdelegacions del govern, les quals s'integraran en el Gabinet d'Informació del CECOPI.
  
Quan l'accident afecte a un vehicle de les Forces Armades que transport mercaderies perilloses, la Delegació / subdelegació del govern corresponent informarà l'autoritat militar de qualsevol dels tres exèrcits més pròxima al lloc dels fets. L'autoritat militar mobilitzarà personal tècnic, el qual s'integrarà dins del Grup d'Assistència Tècnica i es farà càrrec dels vehicles i mercaderies propietat de les forces armades.
  
6.4.6 Organigrama general d'avisos/mobilitzacions
  
A continuació es mostren tots els avisos a realitzar en funció del tipus d'accident o situació d'emergència.
  
6.5 Accidents de Renfe
  
En aquest tipus d'accidents se seguiran els procediments indicats en el punt anterior amb les especificacions següents:
  
· El cap de Protecció Civil de Renfe es desplaçarà al lloc de l'accident i assumirà la coordinació del Grup d'Assistència Tècnica i la coordinació dels recursos de la companyia sobre el terreny.
  
Les actuacions més importants a desenvolupar pel personal de la companyia en aquest tipus d'accidents són les següents:
  
· Regulació del trànsit ferroviari en les proximitats del lloc de l'emergència.
  
· A les estacions pròximes, el cap d'estació, fins l'arribada de personal superior autoritzat, assumirà la direcció de l'evacuació i les mesures de seguretat i protecció al personal i a la població.
  
· Realitzar les obres necessàries per al restabliment del trànsit ferroviari, incloent via i instal·lacions.
  
· En accidents que es produïsquen en lloc inaccessible per als mitjans d'intervenció, es facilitaran els vehicles viaris necessaris.
  
· El substitut del cap de Protecció Civil de Renfe al Lloc de Comandament de Renfe serà l'encarregat d'activar el conveni SAMCAR i romandre en contacte amb el CCE provincial.
  
6.6 Fi de l'emergència. Butlletí estadístic
  
Restablida la normalitat en la calçada o en la via fèrria i després de consultar amb el director del PMA, el tècnic al cap del CCE provincial en situacions 0 o 1, o el director del Pla en situacions 2 o 3 declararà el final de l'emergència.
  
L'emergència no es donarà per finalitzada i l'incident com tal no serà tancat en els programes de gestió d'emergències fins que no siguen arreplegats els residus contaminants provocats per l'accident de la calçada/via fèrria o els seus voltants, no obstant això es podrà decretar per part del director del PMA la retirada dels recursos no necessaris per a la gestió i recollida dels residus contaminants i podrà procedir a la dissolució dels membres del PMA quedant-se al cap d'aquesta gestió el tècnic de medi ambient.
  
Declarat el final de l'emergència el CCE provincial ho comunicarà als responsables dels grups que han intervingut i complimentarà el butlletí estadístic que figura en la pàgina següent, el qual serà remés:
  
· L'Àrea del Servei d'Emergències.
  
· La Delegació del Govern / subdelegacions del govern.
  
6.7 Mesures de protecció
  
Es consideren mesures de protecció els procediments, actuacions i mitjans previstos en el present pla per tal d'evitar o atenuar les conseqüències dels accidents en el transport de mercaderies perilloses, immediates i diferides, per a la població, el personal dels Grups d'Acció, el medi ambient i els mitjans materials.
  
6.7.1 Mesures de protecció per a la població
  
Les mesures de protecció per a la població es concreten en la preparació prèvia mitjançant la informació sobre les mesures d'autoprotecció, o bé, l'avís o actuació en el cas que preventivament es decidisca el confinament, allunyament o evacuació davant d'una possible evolució negativa de l'accident.
  
La pràctica totalitat de les accions anteriors tenen caràcter immediat i només poden ser dutes a terme en primera instància amb els recursos locals, és dir, ubicats al municipi.
  
El Pla d'Actuació o, en el seu cas, el Pla Territorial d'Emergència dels municipis amb risc haurà de contenir per tant un apartat que preveja les mesures a adoptar en aquests supòsits.
  
La coordinació de l'actuació correspondrà al CECOPAL, i col·laboraran les forces de seguretat al municipi (Policia Local, Guàrdia Civil o Policia Nacional).
  
Quan es requerisca dur a terme una evacuació, l'ordre d'efectuar-la serà donada pel director del pla especial.
  
Aquestes Forces de Seguretat efectuaran en un primer moment el control d'accessos, vigilaran les entrades i eixides de persones, vehicles i material de les zones afectades, després de l'activació del Pla.
  
Les mesures de protecció a la població, comprenen:
  
· Mesures d'autoprotecció personal: Són aquelles mesures senzilles que poden ser aplicades per la mateixa població, d'acord amb el que s'indica en el punt 6.7.2. Caldrà difondre-les en la fase d'implantació del pla especial.
  
· Confinament: Aquesta mesura consisteix en el refugi de la població en els seus domicilis, o en altres edificis, recintes o habitacles pròxims en el moment d'anunciar-se l'adopció de la mesura. Ha de complementar-se amb les mesures d'autoprotecció personal.
  
· Allunyament: Consisteix a traslladar la població des de posicions exposades a llocs segurs, generalment poc distants, utilitzant els seus mitjans.
  
· Evacuació: Consisteix a traslladar massivament la població que es troba en la zona d'intervenció cap a zones allunyades. Es tracta d'una mesura definitiva, que es justifica únicament si el perill al qual està exposada la població és gran. En contrapartida pot resultar contraproduent, sobre tot, en el cas de dispersió de gasos o vapors tòxics, i és més aconsellable el confinament.
  
Els sistemes d'avisos a la població tenen per finalitat alertar la població i informar-la sobre l'actuació més convenient en cada cas i sobre l'aplicació de les mesures de protecció abans enunciades: autoprotecció, confinament, allunyament i evacuació.
  
En un primer nivell s'utilitzaran sistemes de megafonia per a informar la població de les mesures de protecció d'aplicació imminent.
  
Aquests sistemes de megafonia hauran d'estar previstos en el Pla d'Actuació i/o en el Pla Territorial Municipal davant emergències i dotar les Forces de Seguretat del municipi.
  
En un segon nivell els avisos a la població s'efectuaran a través dels mitjans de comunicació social (ràdio, televisió), concretament Canal - 9 (FM 102.2 València; 103,7 Castelló; 96,5 Alacant), RNE - 1 (OM. 774), TVE-1, Canal-9 TV, els missatges a difondre seran facilitats pel Gabinet d'Informació adscrit al Comité de Direcció.
  
Aquestes emissores i les seues freqüències seran comunicades a la població a través de les campanyes de divulgació previstes en la fase d'implantació.
  
Tal com estableix el Reial Decret 387/1996, d'1 de març, per a facilitar la informació sobre accidents en el transport de mercaderies perilloses per carretera, s'utilitzarà el número telefònic detallat en cada pla especial, que en aquest cas seran els telèfons d'emergència dels centres provincials de coordinació d'emergències de la Generalitat Valenciana (085 i 112 en les tres províncies).
  
Igualment, el Reial Decret 74/1992, estableix que el número telefònic assignat al Centre d'Informació de Trànsit establit pel Ministeri de l'Interior i la xarxa de pals SOS, també podran ser utilitzats a l'efecte esmentat. Aquest Centre d'Informació col·laborarà amb els qui intervinguen en l'execució del Pla Especial sobre les mesures a adoptar en cada cas, segons les instruccions d'intervenció per al cas d'accident, i els pactes, acords i sistemes d'ajuda mútua existents.
  
Els plafons d'informació d'autopistes podran utilitzar-se per a donar a conéixer possibles instruccions d'emergència.
  
6.7.2 Consells a la població
  
Si és vosté la persona que detecta l'accident
  
· Si el conductor del vehicle no ha resultat accidentat, seguirà les instruccions o consells que li done.
  
· Si el conductor del vehicle ha resultat accidentat avisarà ràpidament al telèfon d'emergències (085 o 112) i procurarà donar el major nombre de dades de l'accident, especialment:
  
- Lloc de l'accident.
  
- Tipus d'accident (fuita, vessament, incendi o explosió).
  
- Dades del plafons taronja del vehicle.
  
- Estat del conductor i nombre de ferits, en cas d'haver-hi.
  
- Telèfon o mode de contacte posterior.
  
· En tot moment, mantinga la calma.
  
Si arriba vosté a les proximitats de l'accident
  
· No s'acoste per cap motiu al vehicle accidentat i allunye's immediatament del lloc de l'accident.
  
· Si viatja en cotxe, allunye'l també.
  
· Respecte els cordons de seguretat que establisquen els serveis d'ordre i seguisca les seues instruccions.
  
· Evite el situar-se en la direcció de l'aire, per si hi haguera algun element en suspensió que poguera afectar la seua salut.
  
· En tot moment, mantinga la calma.
  
Si està vosté en casa
  
· Tanque totes les finestres, miradors i portes exteriors, abaixe les persianes i allunye's de la façana de l'edifici. Mai no es quede aguaitat a balcons, finestres ni mirant pels vidres.
  
· Tanque la clau de pas del gas i dispare l'automàtic de la llum.
  
· Evite cridar per telèfon, per a evitar que es col·lapsen les línies.
  
· No bega aigua de l'aixeta fins que les autoritats sanitàries confirmen que no hi ha hagut contaminació.
  
· Tinga un aparell de ràdio a piles per a poder sintonitzar Canal - 9 (FM 102.2 València; 103,7 Castelló; 96,5 Alacant) o RNE - 1 (OM. 774) i seguisca les instruccions transmeses per les autoritats competents.
  
· Estiga atent als possibles avisos que per megafonia puguen donar les forces de l'ordre i estiga preparat per a una possible evacuació (prepare la seua documentació i medicaments d'ús diari).
  
· En tot moment, mantinga la calma.
  
6.7.3 Mesures de protecció per al Grup d'Intervenció
  
Aquestes mesures es basaran en la informació continguda en les fitxes d'intervenció disponibles en els centres de Coordinació d'Emergències i, en les dades determinades en el programa informàtic de simulació i actuació davant els accidents en el transport de mercaderies perilloses (SIGEM). Dites mesures seran facilitades pel Centre Provincial de Coordinació d'Emergències al PMA
  
Igualment, per a informar sobre la toxicitat de les substàncies involucrades en l'accident, es podrà requerir assessorament telefònic a l'Institut Nacional de Toxicologia.
  
L'establiment de les mesures de protecció per al Grup d'Intervenció serà responsabilitat del coordinador del Grup d'Intervenció. Per a l'exercici d'aquesta funció, podrà utilitzar com a bibliografia, la documentació següent :
  
· Fitxes de perillositat contingudes en els plans d'emergència exterior de les empreses del sector químic.
  
· Fitxes d'intervenció en cas d'accident amb mercaderies perilloses (Renfe)
  
· Fitxes d'intervenció en situacions d'emergència, elaborades per la Direcció General de Protecció Civil i el Ministeri de Foment (Ordre de 2 de juny de 1997).
  
Després de l'aprovació d'aquest pla i per part dels organismes que intervenen s'haurà de dotar als Grups d'Acció i, en especial als Grups d'Intervenció, dels mitjans de protecció adequats, segons les especificacions contingudes en la guia tècnica de la Directriu Bàsica davant el risc químic.
  
6.7.4 Mesures de protecció al medi ambient
  
Segons la Directriu Bàsica per a l'elaboració i homologació dels plans especials del sector químic (Addenda 1.4.), es consideraran com a potencials alteracions greus del medi ambient les següents:
  
· El vessament de substàncies tòxiques als llits de corrents naturals, al llit de llacs, llacunes, embassaments o tolls, aigües marítimes i subsòl.
  
· L'emissió de contaminants a l'atmosfera, que alteren greument la qualitat de l'aire.
  
· La possible deterioració de monuments nacionals o altres elements del patrimoni històric, artístic o paisatgístic.
  
Les mesures de protecció hauran de ser concordes amb el tipus d'emissió, la perillositat del producte i la quantitat.
  
En cas d'accident que poguera produir la contaminació, els tècnics de la Conselleria del Medi Ambient de la Generalitat Valenciana procediran a l'avaluació i a l'adopció de les mesures pertinents.
  
6.8 Pla de transmissions
  
El centre de transmissions estarà en el CCE provincial. Estarà encarregat de centralitzar i garantir, durant l'activació del pla, la comunicació permanent amb:
  
· Els altres centres provincials de Coordinació d'Emergències de la Generalitat Valenciana.
  
· Cadascun dels organismes responsables dels Grups d'Acció.
  
· Els Grups d'Acció en el PMA
  
· La Delegació del Govern / subdelegacions del govern.
  
· Les diputacions provincials.
  
· Els ajuntaments / policies locals.
  
· Lloc de comandament de Renfe.
  
· Empreses del sector.
  
· Mitjans de comunicació social.
  
Els centres provincials de Coordinació d'Emergències de la Generalitat Valenciana disposen d'un pla de transmissions general del centre, en el qual figuren els mitjans de comunicació existents amb tots els organismes i serveis alertables i/o mobilitzables en situacions d'emergència en l'àmbit de la Comunitat Valenciana, en el qual estan inclosos els organismes abans relacionats.
  
En aquest pla de transmissions cada organisme/servei figura amb un número de codi (quatre xifres) assignat segons una base de dades informatitzades, en la qual estan continguts els mitjans de comunicació disponibles (telèfon/fax, ràdio) amb totes les dades necessàries per al seu funcionament (números, bandes, freqüències, tons) i especificant-se el mitjà de comunicació prioritari.
  
La notificació de qualsevol accident es dirigirà en principi al Centre Provincial de Coordinació d'Emergències via telèfon (085 o 112 en les tres províncies).
  
Des d'aquest centre es realitzaran les notificacions als diferents organismes, d'acord amb el pla de transmissions.
  
A partir d'aquest moment, tots els organismes implicats estaran enllaçats amb el CCE a través dels mitjans de comunicació esmentats.
  
En les transmissions s'observaran les normes i precaucions contemplades en l'Addenda 2.2. de la Directriu Bàsica de risc químic.
  
Per al manteniment de l'operativitat del pla de transmissions, una vegada cada trimestre, es comprovaran les comunicacions amb els mitjans pels diferents organismes implicats en el present pla especial.
  
Les proves seran enregistrades en cinta magnetofònica que es conservarà durant tres mesos. Es notificarà al director les anomalies detectades.
  
6.9 Sistema informàtic
  
Els centres de Coordinació d'Emergències disposen d'un sistema informàtic de suport per a aquest tipus d'accidents (SIGEM), en el programa del qual es troben incloses les fitxes d'intervenció de la Direcció General de Protecció Civil que contenen especificacions respecte a l'actuació per als grups d'acció.
  
Aquesta informació es transmetrà via fax als consorcis i/o parcs de bombers que intervenen i en cas de disposar d'aquest mitjà, als vehicles mobilitzats en el terreny.
  
En la Directiva Bàsica davant el risc químic (punt 5.8.) s'assenyala que la Direcció General de Protecció Civil disposarà d'un Centre de Coordinació Nacional (CECON) en el qual estan les bases de dades que constituiran el banc central de dades i successos, al qual podrà accedir l'òrgan competent de la comunitat autònoma. La similitud de riscos es una referència com a informació de suport possible.
  
 7. IMPLANTACIÓ I MANTENIMENT DE L'OPERATIVITAT
  
Una vegada aprovat el pla especial i homologat per la Comissió Nacional de Protecció Civil, la Conselleria de Presidència a través de la Direcció General d'Interior promourà les actuacions necessàries per a la seua implantació i el manteniment de l'operativitat. Aquest compromís s'estén als organismes responsables implicats.
  
En concret, en els tres mesos següents a l'entrada en vigor del Pla s'establirà una planificació anual de les activitats que hauran de fer-se, en allò referent a la dotació d'infraestructures, divulgació i simulacres, i a l'actualització i revisió periòdica.
  
S'elaboraran informes sobre qualsevol accident ocorregut a la comunitat i posteriorment seran revisats i analitzats pel grup tècnic que ha elaborat aquest pla especial, per tal d'incorporar possibles millores.
  
Tal com s'assenyala en el punt 4.5. d'aquest Pla, es requerirà als municipis amb risc alt perquè elaboren en el termini d'un any un Pla d'actuació municipal d' accidents en el transport terrestre de mercaderies perilloses, el qual s'integrarà en el seu Pla Territorial Municipal.
  
7.1 Implantació
  
7.1.1 Verificació de la infraestructura del pla
  
La Generalitat Valenciana verificarà l'existència i idoneïtat de les infraestructures bàsiques per al funcionament del pla i en especial:
  
· La xarxa de transmissions: sistemes de comunicació entre serveis.
  
· Els sistemes informàtics.
  
· La dotació de mitjans necessaris al CECOPI i al Gabinet d'Informació.
  
· Els sistemes d'avisos a la població (dotació a les forces de seguretat i, en especial, a les policies locals).
  
· Els equips de protecció personal i d'actuació per als grups d'acció.
  
· Els altres mitjans tècnics per a la detecció i mesurament de contaminants químics.
  
Els sistemes d'avisos a la població seran comprovats conforme s'elaboren els plans municipals.
  
7.1.2 Formació del personal dels serveis implicats
  
En els tres mesos següents a l'entrada en vigor del Pla Especial s'elaborarà la programació anual per al desenvolupament de les fases d'implantació entre el personal implicat:
  
· Personal del CECOPI (Comité de Direcció, Comité Assessor, Gabinet d'Informació) i personal dels centres provincials de Coordinació d'Emergències.
  
· Personal dels Grups d'Acció.
  
· Agrupacions de transportistes i altres organismes, entitats o persones a les quals puga ser sol·licitada la col·laboració en un accident.
  
La implantació del pla entre aquest personal implicat seguirà les fases següents:
  
1. Remissió de còpia al personal del CECOPI i dels centres provincials de Coordinació d'Emergències i sessions informatives per a esclarir els possibles dubtes.
  
2. Difusió del pla als components dels Grups d'Acció per part dels caps dels grups.
  
3. Els serveis que intervinguen confeccionaran els procediments operatius concrets en relació amb les diferents situacions d'emergència, tipus de transport i lloc de l'accident.
  
4. Cursos de formació i ensinistrament per als diferents serveis implicats. L'organització dels cursos anirà a càrrec dels caps dels Grups d'Acció, en coordinació amb l'òrgan competent.
  
Els cursos de formació per als serveis de bombers i policies locals es coordinaran a través de l'IVASP.
  
En els cursos que s'imparteixen en l'actualitat per a conductors de vehicles de transport de mercaderies perilloses (INEM, FEIQUE i empreses), s'inclourà en el programa la difusió i coneixement del pla.
  
5. Realització d'exercicis i simulacres
  
7.1.3 Informació a la població
  
Dins de la fase d'implantació del pla especial haurà de seguir-se una política informativa tendent a difondre el pla a la població, per tal de facilitar el coneixement de les mesures de protecció previstes e el punt 6.7.1.
  
Aquesta política informativa servirà per a donar informació:
  
· Sobre els riscos derivats del transport de mercaderies perilloses:
  
Serà una informació de tipus preventiu i en la línia d'aconseguir una conscienciació popular.
  
En aquesta haurà d'informar-se a la població sobre les mesures d'autoprotecció i protecció necessàries en cas d'accident.
  
També s'informarà dels mitjans a través dels quals serà transmesa la informació en cas d'emergència.
  
S'orientarà en forma de campanyes periòdiques dirigides a diferents grups de població, que podrien iniciar-se amb campanyes de conscienciació a nivell de centres escolars.
  
· Sobre l'emergència quan ja s'haja produït l'accident:
  
Aquesta informació es facilitarà quan ja s'haja produït l'accident i siga necessari actuar de forma immediata, es transmetrà informació a la població i als mitjans de comunicació social, a través del Gabinet d'Informació adscrit al Comité de Direcció.
  
La població ha de rebre una informació clara sobre el que ha de fer i cal evitar en tot moment les informacions contradictòries que poguen provocar reaccions negatives.
  
Es donarà informació sobre:
  
· Situació real de l'accident en cada moment.
  
· Mesures de protecció.
  
· Previsions sobre l'evolució de l'accident.
  
· En cas d'evacuació: com?, lloc de reunió-
  
El Comité de Direcció decretarà l'acabament de l'emergència i serà comunicada a la població pels mitjans utilitzats durant la fase d'emergència.
  
7.2 Manteniment de l'operativitat del Pla
  
7.2.1 Actualització - Revisió
  
Qualsevol alteració que es produïsca en els itineraris del transport de mercaderies perilloses, que afecte a l'organització d'aquest pla, haurà de ser comunicada amb la suficient antelació a la Direcció General d'Interior, per tal de mantenir la vigència i l'operativitat per part de l'òrgan competent.
  
Aquest compromís s'estén als organismes responsables que incidesquen i, en especial, en allò referent a la revisió periòdica del directori, per mantenir sempre actualitzat el pla de transmissions.
  
La Direcció General d'Interior procedirà al menys una vegada a l'any, a efectuar una revisió de l'operativitat.
  
El pla serà revisat anualment mitjançant la realització com a mínim, d'un simulacre d'accidents tipus 2, 3, 4 o 5, i sempre que es realitzen modificacions en els itineraris del transport de mercaderies perilloses ja existents, que suposen variacions importants del pla especial.
  
Aquells aspectes que, després de la realització dels simulacres, es demostren que no siguen eficaços seran modificats, i les variacions s'incorporaran al text del pla.
  
7.2.2 Formació Permanent
  
La formació del personal implicat, contemplada en la fase d'implantació, ha de ser una labor continuada ja que es tracta d'un document viu subjecte a constants revisions i actualitzacions. La responsabilitat de la formació recau, tal com s'assenyala en el punt 7.1.2., sobre els caps dels Grups d'Acció, amb la col·laboració de l'òrgan competent.
  
Igualment l'inici de simulacres periòdics formarà part de la labor de formació permanent.
  
7.2.3 Informació - divulgació periòdica a la població
  
A l'igual que en el tema de formació, la informació a la població es programarà d'una forma periòdica anualment i es desenvoluparà a través de campanyes, tal com es descriu en el punt 7.1.3.
  
8. CATÀLEG DE MITJANS I RECURSOS. DIRECTORI TELEFÒNIC
  
8.1 Catàleg de mitjans i recursos
  
Com a catàleg de mitjans i recursos específics s'ha elaborat el catàleg del Grup d'Intervenció, unificant les sigles dels recursos per a tots els serveis de bombers de la Comunitat Valenciana.
  
Aquest catàleg està disponible en els centres de Coordinació d'Emergències de la Generalitat Valenciana. L'actualització periòdica serà comunicada a tots els serveis de bombers de la Comunitat Valenciana. A continuació es detallen les sigles i significat dels recursos catalogats.
  
Els recursos de tipus general (ambulàncies, grues, vehicles especials, recursos d'alberg...), estan inclosos en el catàleg de mitjans i recursos del Pla Territorial d'Emergència de la Comunitat Valenciana, disponible en suport informàtic en els centres de Coordinació d'Emergències.
  
8.2 Directori telefònic
  
Tal com s'explica en el punt 6.8, el pla de transmissions dels centres provincials de Coordinació d'Emergències conté els mitjans de comunicació amb tots els organismes/serveis implicats en el present pla. En el pla de transmissions està inclòs el directori de persones responsables implicades, i una relació de tècnics especialistes (assessors) corresponent a empreses del sector i personal directiu de les principals empreses origen - destinació de mercaderies perilloses en la Comunitat Valenciana.
  
ANNEX I
  
Legislació
  
· Reglament d'Explosius de 2 de març de 1978 (BOE 07.09.78) modificat pel Reial Decret 829/1980, de 18 d'abril (BOE 06.05.80) i el Reial Decret 2288/1981, de 24 de juliol (BOE 08.10.81)
  
· Ordre de 2 de novembre de 1981, per la qual s'aprova el pla d'actuació per als possibles casos d'accidents en el transport de mercaderies perilloses. BOE núm. 268 (09.11.81).
  
· Ordre de 30 de novembre de 1984, per la qual s'aprova el pla d'actuació en cas d'accidents en el transport de mercaderies perilloses per ferrocarril. BOE núm. 307 (24.12.84).
  
· Ordre del 20 de setembre de 1985, sobre normes de construcció. Aprovació de tipus, inspecció i assaigs de cisternes per al transport de mercaderies perilloses.
  
· Llei 20/1986, de 14 de maig, Bàsica de Residus Tòxics i Perillosos.
  
· Reial Decret 833/1988, que desenvolupa la Llei 20/1986.
  
· Resolució de 30 de gener de 1991, de la Subsecretaria del Ministeri de l'Interior, per la qual es publica l'acord del Consell de Ministres pel qual s'aprova la Directriu Bàsica per a l'elaboració i homologació dels plans especials del sector químic.
  
· Reial Decret 74/1992, de 31 de gener, pel que s'aprova el Reglament Nacional del Transport de Mercaderies Perilloses per carretera (TPC), BOE núm. 46 (22.02.92).
  
· Reial Decret 1333/1994, de 20 de juny, pel qual es modifiquen determinats articles relatius a les taxes d'intoxicació alcohòlica del Reglament General de Circulació i del Reglament Nacional de Transports de Mercaderies Perilloses per carretera. BOE núm. 169 (16.07.94).
  
· Ordre de 30 de desembre de 1994 per la qual es modifica l'Ordre de 20 de setembre de 1985, sobre normes de construcció, aprovació de tipus, assaigs i inspecció de cisternes per al transport de mercaderies perilloses. BOE núm. 20 (24.01.95).
  
· Reial Decret 1952/95, d'1 de desembre, pel qual es determinen les autoritats competents en matèria de transport de mercaderies perilloses i es regula la Comissió de Coordinació del Transport (BOE 10.02.96).
  
· Ordre de 7 de febrer de 1996, per la qual es modifiquen els annexos A i B del Reglament Nacional del Transport de Mercaderies Perilloses per Carretera (TPC), aprovat pel Reial Decret 74/1992, de 31 de gener. BOE núm. 44 (20.02.96).
  
· Resolució de 21 de novembre de 1996, de la Direcció General de Ferrocarrils i Transports per carretera, sobre inspecció i control de riscos inherents al transport de mercaderies perilloses per carretera. (BOE 17.12.96)
  
· Ordre de 31 de gener de 1997, per la qual s'adapta el Reglament Nacional per al Transport de Mercaderies Perilloses per Ferrocarril (TPF). (BOE 12.02.97)
  
· Acord Europeu sobre el Transport Internacional de Mercaderies Perilloses per carretera (ADR). (BOE 10.06.97)
  
· Ordre de 2 de juny de 1997, per la qual s'aproven les fitxes d'intervenció per a l'actuació dels serveis operatius en situacions d'emergència provocades per accidents en el transport de mercaderies perilloses per carretera. (BOE 13.06.97)
  
ANNEX II
  
Contingut mínim dels plans d'actuació municipal
  
SUMARI
  
1. Funcions bàsiques del pla d'actuació municipal
  
2. Sumari del pla d'actuació municipal
  
1. FUNCIONS BÀSIQUES DEL PLA D'ACTUACIÓ MUNICIPAL
  
Les funcions bàsiques dels plans d'actuació municipal són:
  
· Preveure l'estructura organitzativa i els procediments per a la intervenció en emergències per accidents en els transports de mercaderies perilloses que ocórreguen dins del territori del municipi corresponnet, en coordinació amb els grups d'acció previstos en el pla especial.
  
· Especificar els procediments d'informació i alerta la població, en coordinació amb els previstos en el pla especial.
  
· Preveure l'organització necessària per a activar, en cas d'accident, les mesures orientades a la disminució de l'exposició de la població als fenòmens perillosos que puguen produir-se.
  
· Catalogar els mitjans i recursos específics per a iniciar les activitats previstes.
  
2. SUMARI DEL PLA D'ACTUACIÓ MUNICIPAL
  
1. OBJECTE I ÀMBIT
  
2. MARC LEGAL
  
3. MARC COMPETENCIAL
  
4. DESCRIPCIÓ DEL TERME MUNICIPAL
  
4.1 Situació geogràfica, límits i superfície.
  
4.2 Vies de comunicació.
  
4.3 Climatologia: temperatures, pluges i vents.
  
4.4 Aspectes geològics.
  
4.5 Hidrologia.
  
5. ANÀLISI DEL RISC
  
5.1 Empreses del sector que generen o reben mercaderies perilloses
  
5.1.1 Descripció d'itineraris.
  
5.1.2 Identificació de mercaderies origen-destinació en el municipi.
  
5.2 Localització d'itineraris de pas.
  
5.3 Població afectada
  
5.3.1 Població.
  
5.3.2 Instal·lacions singulars.
  
6. ESTRUCTURA, ORGANITZACIÓ I FUNCIONS
  
7. OPERATIVITAT. INTERFASE AMB EL PLA ESPECIAL DE LA COMUNITAT
  
7.1 Notificació.
  
7.2 Zonificació.
  
7.3 Activació del Pla. Esquemes d'activació.
  
7.4 Procediments d'actuació.
  
7.5 Mesures de protecció.
  
7.5.1 Mesures de protecció per a la població.
  
7.5.2 Consells a la població.
  
7.5.3 Mesures de protecció per als grups d'acció.
  
7.5.4 Mesures de protecció al medi ambient.
  
7.6 Pla d'evacuació.
  
7.6.1 Punts de concentració.
  
7.6.2 Alberg d'evacuats.
  
8. IMPLANTACIÓ I MANTENIMENT DE L'OPERATIVITAT DEL PLA
  
8.1 Implantació
  
8.1.1 Verificació de la infraestructura.
  
8.1.2 Formació del personal implicat.
  
8.1.3 Informació preventiva a la població.
  
8.2 Manteniment de l'operativitat del pla.
  
8.2.1 Actualització - revisió.
  
8.2.2 Formació permanent.
  
ANNEXOS
  
I. DISTRIBUCIÓ DE LA POBLACIÓ AFECTADA
  
II. FITXES DE SEGURETAT DE LES PRINCIPALS MERCADERIES PERILLOSES QUE CIRCULEN PEL MUNICIPI
  
III. CATÀLEG DE MITJANS I RECURSOS ESPECÍFICS
  
Cartografia
  
PLA I. COMARCA I TERME MUNICIPAL. SITUACIÓ
  
PLA II. VIES DE COMUNICACIÓ
  
PLA III. EMPRESES RECEPTORES I EXPEDIDORES I ITINERARIS DE MM.PP
  
PLA IV. NUCLIS DE POBLACIÓ AFECTATS
  
PLA V. SITUACIÓ DEL CECOPAL
  
ANNEX III
  
Classificació de les mercaderies perilloses
  
PANELL TARONJA
  
33 Número d'identificació de perill
  
1203 Número d'identificació de la matèria
  
NÚMERO D'IDENTIFICACIÓ DE LA MATÈRIA
  
És un número de quatre xifres assignat oficialment pel Comité d'Experts de Nacions Unides i establert en els reglaments sobre el Transport de Mercaderies Perilloses per Carretera Nacional (TPC) i Internacional (ADR).
  
NÚMERO D'IDENTIFICACIÓ DE PERILL.
  
És un número de dos o tres xifres. Generalment, les xifres indiquen els perills següents:
  
2. Emanació de gas resultant de pressió o d'una reacció química.
  
3. Inflamabilitat de matèries líquides (vapors) i gasos o matèria líquida susceptible d'autocalentament .
  
4. Inflamabilitat de matèries sòlides o matèries sòlides susceptibles d'autocalentament.
  
5. Comburent (afavoreix l'incendi).
  
6. Toxicitat o perill d'infecció.
  
7. Radioactivitat.
  
8. Corrosivitad.
  
9. Perill de reacció violenta espontània (comprén la possibilitat d'explosió, descomposició o d'una reacció de polimerització deguda a un despreniment de calor considerable o de gasos inflamables i/o tòxics).
  
· Quan la xifra figura dues vegades és senyal d'intensificació del perill que comporta.
  
· Quan el perill d'una substància es pot indicar de manera suficient per mitjà d'una sola xifra, aquesta xifra es completa amb un zero en segon lloc.
  
· Les combinacions de les xifres següents tenen un significat específic: 22, 323, 333, 362, 382, 423, 44, 446, 462, 482, 539, 606, 623, 642, 823, 842 i 90.
  
· Quan el número d'identificació de perill està precedit per la lletra "X", això vol dir que la substància reacciona de manera violenta en contacte amb l'aigua. Per a aquestes matèries només podrà utilitzar-se l'aigua amb l'autorització dels experts.
  
Significat dels números d'identificació de perill.
  
20 Gas asfixiant o que no representa risc subsidiari.
  
22 Gas liquat refrigerat, asfixiant.
  
223 Gas liquat refrigerat, inflamable.
  
225 Gas liquat reàdic, comburent (afavoreix l'incendi)
  
23 Gas inflamable.
  
239 Gas inflamable, que pot produir espontàniament una reacció violenta.
  
25 Gas comburent (afavoreix l'incendi).
  
26 Gas tòxic.
  
263 Gas tòxic, inflamable.
  
265 Gas tòxic i comburent (afavoreix l'incendi).
  
266 Gas molt tòxic.
  
268 Gas tòxic i corrosiu.
  
30 Matèria líquida inflamable (punt d'inflamació comprés entre 23 ºC i 61 ºC) o matèria líquida inflamable o matèria sòlida en estat fos, amb un punt d'inflamació superior a 61 ºC, calfada a una temperatura igual o superior al seu punt d'inflamació o matèria líquida susceptible d'autocalentament.
  
323 Matèria líquida inflamable que reacciona amb l'aigua emetent gasosinflamables.
  
X323 Líquid inflamable que reacciona perillosament amb l'aigua emetent gasos inflamables.
  
33 Líquid molt inflamable (punt d'inflamació inferior a 21 ºC).
  
333 Matèria líquida pirofòrica.
  
X333 Matèria líquida pirofòrica que reacciona perillosament amb l'aigua.
  
336 Matèria líquida molt inflamable i tòxica.
  
338 Matèria líquida molt inflamable i corrosiva.
  
X338 Matèria líquida molt inflamable i corrosiva que reacciona perillosament amb l'aigua.
  
339 Matèria líquida molt inflamable, que pot produir espontàniament una reacció violenta.
  
36 Matèria líquida inflamable (punt d'inflamació comprés entre 23 ºC i 61 ºC) que presenta un grau menor de toxicitat o matèria líquida amb autocalentament i tòxica.
  
362 Matèria líquida inflamable, tòxica, que reacciona amb l'aigua emetent gasos inflamables.
  
X362 Matèria líquida inflamable, tòxica, que reacciona perillosament a l'aigua emetent gasos inflamables.
  
368 Matèria líquida inflamable, tòxica i corrosiva.
  
38 Matèria líquida inflamable (punt d'inflamació comprés entre 23 ºC i 61 ºC) que presenten un grau menor de corrosivitat o matèria líquida susceptible d'autocalentament i corrosiva.
  
382 Matèria líquida inflamable, corrosiva, que reacciona amb l'aigua emetent gasos inflamables.
  
X382 Matèria líquida inflamable, corrosiva, que reacciona perillosament amb l'aigua emetent gasos inflamables.
  
39 Líquid inflamable, que pot produir espontàniament una reacció violenta.
  
40 Matèria sòlida inflamable o autorreactiva o sotmesa a calfament espontani.
  
423 Matèria sòlida que reacciona amb l'aigua emetent gasos inflamables.
  
X423 Matèria sòlida inflamable, que reacciona perillosament amb l'aigua, emetent gasos inflamables.
  
43 Matèria sòlida espontàniament inflamable (pirofòrica).
  
44 Matèria sòlida inflamable que es fon a una temperatura elevada.
  
446 Matèria sòlida inflamable i tòxica que es fon a una temperatura elevada.
  
46 Matèria sòlida inflamable o susceptible d'autocalentament, i tòxica.
  
462 Matèria sòlida i tòxica, que reacciona amb l'aigua emetent gasos inflamables.
  
X462 Matèria sòlida, que reacciona perillosament amb l'aigua, desprenent gasos tòxics.
  
48 Matèria sòlida inflamable o susceptible d'autocalentament, corrosiva.
  
482 Matèria sòlida corrosiva, que reacciona amb l'aigua emetent gasos inflamables.
  
X482 Matèria sòlida, que reacciona perillosament amb l'aigua, desprenent gasos tòxics.
  
50 Matèria comburent (afavoreix l'incendi).
  
539 Peròxid orgànic inflamable.
  
55 Matèria molt comburent (afavoreix l'incendi).
  
556 Matèria molt comburent (afavoreix l'incendi), tòxica.
  
558 Matèria molt comburent (afavoreix l'incendi) i corrosiva.
  
559 Matèria molt comburente (afavoreix l'incendi) que pot produir espontàniament una reacció violenta.
  
56 Matèria comburent (afavoreix l'incendi), tòxica.
  
568 Matèria comburent (afavoreix l'incendi), tòxica, corrosiva.
  
58 Matèria comburent (afavoreix l'incendi), corrosiva.
  
59 Matèria comburent (afavoreix l'incendi) que pot produir espontàniament una reacció violenta.
  
60 Matèria tòxica que presenta un grau menor de toxicitat.
  
606 Matèria infecciosa.
  
623 Matèria tòxica líquida, que reacciona amb l'aigua, desprenent gasos inflamables.
  
63 Matèria tòxica i inflamable (punt d'inflamació comprés entre 23 ºC i 61 ºC).
  
638 Matèria tòxica i inflamable (punt d'inflamació comprés entre 23 ºC i 61 ºC) i corrosiva.
  
639 Matèria tòxica i inflamable (punt d'inflamació igual o inferior a 61 ºC), que pot produir espontàniament una reacció violenta.
  
64 Matèria tòxica sòlida inflamable i susceptible d'autocalentamiento.
  
642 Matèria tòxica sòlida, que reacciona amb l'aigua, desprenent gasos inflamables.
  
65 Matèria tòxica i comburent (afavoreix l'incendi).
  
66 Matèria molt tòxica.
  
663 Matèria molt tòxica i inflamable (punt d'inflamació que no sobrepasse els 61 ºC).
  
664 Matèria molt tòxica sòlida inflamable i susceptible d'autocalentamiento.
  
665 Matèria molt tòxica i comburent (afavoreix l'incendi).
  
668 Matèria molt tòxica i corrosiva.
  
669 Matèria molt tòxica que pot produir espontàniament una reacció violenta.
  
68 Matèria tòxica i corrosiva.
  
69 Matèria tòxica que presenta un grau menor de toxicitat, i que pot produir espontàniament una reacció violenta.
  
70 Matèria radioactiva.
  
72 Gas radioactiu.
  
723 Gas radioactiu, inflamable.
  
73 Matèria líquida radioactiva, inflamable (punt d'inflamació igual o inferior a 61 ºC).
  
74 Matèria sòlida radioactiva, inflamable.
  
75 Matèria radioactiva, comburent (afavoreix l'incendi).
  
76 Matèria radioactiva, tòxica.
  
78 Matèria radioactiva, corrosiva.
  
80 Matèria corrosiva o que presenta un grau menor de corrosivitat.
  
X80 Matèria corrosiva o que presenta un grau menor de corrosivitat , que reacciona perillosament amb l'aigua.
  
823 Matèria corrosiva líquida, que reacciona amb l'aigua, desprenent gasos inflamables.
  
83 Matèria corrosiva o que presenta un grau menor de corrosivitat i inflamable (punt d'inflamació comprés entre 23 ºC i 61 ºC).
  
X83 Matèria corrosiva o que presenta un grau menor de corrosivitat i inflamable (punt d'inflamació comprés entre 23 ºC i 61 ºC) que reacciona perillosament amb l'aigua.
  
839 Matèria corrosiva o que presenta un grau menor de corrosivitat i inflamable (punt d'inflamació comprés entre 23 ºC i 61 ºC), que pot produir espontàniament una reacció violenta.
  
X839 Matèria corrosiva o que presenta un grau menor de corrosivitat i inflamable (punt d'inflamació comprés entre 23 ºC i 61 ºC), que pot produir espontàniament una reacció violenta i que reacciona perillosament amb l'aigua.
  
84 Matèria corrosiva sòlida, inflamable o susceptible d'autocalentamiento.
  
842 Matèria corrosiva sòlida, que reacciona amb l'aigua desprenent gasos inflamables.
  
85 Matèria corrosiva o que presenta un grau menor de corrosivitat i comburent (afavoreix l'incendi).
  
856 Matèria corrosiva o que presenta un grau menor de corrosivitat i comburent (afavoreix l'incendi) i tòxica.
  
86 Matèria corrosiva o que presenta un grau menor de corrosivitat i tòxica.
  
88 Matèria molt corrosiva.
  
X88 Matèria molt corrosiva que reacciona perillosament amb l'aigua.
  
883 Matèria molt corrosiva i inflamable (punt d'inflamació comprés entre 23 ºC i 61 ºC).
  
884 Matèria molt corrosiva, sòlida, inflamable o susceptible d'autocalfament.
  
885 Matèria molt corrosiva i comburent (afavoreix l'incendi).
  
886 Matèria molt corrosiva i tòxica.
  
X886 Matèria molt corrosiva i tòxica, que reacciona perillosament amb l'aigua.
  
89 Matèria corrosiva o que presenta un grau menor de corrosivitat , que pot produir espontàniament una reacció violenta.
  
90 Matèria perillosa des del punt de vista del medi ambient, matèries perilloses diverses.
  
99 Matèries perilloses diverses transportades a temperatura elevada.
  
 CLASSIFICACIÓ TPC
  
Classe 1. Matèries i objectes explosius
  
Classe 2. Gasos comprimits, liquats o dissolts a pressió.
  
Classe 3. Matèries líquides inflamables.
  
Classe 4.1. Matèries sòlides inflamables.
  
Classe 4.2. Matèries susceptibles d'inflamació espontània.
  
Classe 4.3. Matèries que, en contacte amb l'aigua,
  
 desprenen gasos inflamables.
  
Classe 5.1. Matèries comburents.
  
Classe 5.2. Peròxids orgànics.
  
Classe 6.1. Matèries tòxiques.
  
Classe 6.2. Matèries infeccioses.
  
Classe 7. Matèries radioactives.
  
Classe 8. Matèries corrosives.
  
Classe 9. Matèries i objectes perillosos diversos.
  
FITXA D'INTERVENCIÓ NÚM. 7.1
  
CLASSE 7 NÚM. ONU: 2910
  
MATÈRIES RADIOACTIVES EMBALUM EXCEPTUAT
  
RISC D'IRRADIACIÓ. RISC DE CONTAMINACIÓ SI HI HA DANY PER A LA CÀRREGA
  
CARACTERÍSTIQUES DE PERILLOSITAT
  
· Matèrial radioactiu. Risc d'irradiació menut.
  
· Poden cremar o provocar la ignició de materials combustibles.
  
· El foc pot produir gasos irritants o verinosos.
  
EQUIP DE PROTECCIÓ
  
· Useu guants i botes.
  
· Vestit d'intervenció o de faena.
  
· Aparell respiratori autònom si hi ha foc.
  
PRINCIPALS AGENTS D'EXTINCIÓ
  
· Pols extintor, CO2, aigua polvoritzada, doll o escuma.
  
MESURES A ADOPTAR
  
· Inspecció visual. Preneu nota de les etiquetes de perill dels embalums.
  
· Mesureu nivells de radiacció si es coneix l'ús de l'equip de mesura que pot portar el transport.
  
· Senyalitzeu, talleu la via i desvieu el trànsit.
  
· Bloquejeu adequadament segons la direcció del vent.
  
· Manteniu el públic allunyat. Identifiqueu les persones presents en els primers moments de la zona.
  
· Situeu-vos al costat d'on bufa el vent.
  
· Manteniu allunyades les fonts d'ignició, pareu els motors i prohibiu fumar.
  
· Si hi ha hagut dany per a la càrrega, amb dispersió del contingut, impediu la circulació de vehicles per la zona afectada.
  
INCIDENTS SENSE INCENDI
  
· Preneu les mesures convencionals adequades al tipus d'accident.
  
· Delimiteu i senyalitzeu la càrrega abocada.
  
· No toqueu els embalums danyats amb plàstics o altres materials.
  
· En fuites de líquids: cobriu amb arena, terra o qualsevol altre absorbent no combustible.
  
· Col·laboreu amb el personal especialista en la recuperació de la càrrega.
  
· Eviteu el vessament del producte posant dics menuts.
  
INCIDENTS AMB INCENDI
  
· Retireu els embalums de l'àrea de foc si pot fer-se sense riscos.
  
· No toqueu els embalums danyats o el material dispers.
  
· Useu l'agent d'extinció més adequat. Apagar l'incendi.
  
· Focs xicotets: pols extintor, CO2, aigua polvoritzada.
  
· Focs grans: aigua polvoritzada o doll en grans quantitats.
  
· Evitar que el foc afecte a la càrrega.
  
· Eviteu el vessament de l'aigua fabricant xicoteta dics.
  
· Després de l'extinció procediu de la mateixa manera que en el cas d'incident sense incendi.
  
INCIDENTS AMB INCENDI DEL VEHICLE PERÒ SENSE DISPERSIÓ DEL MATERIAL RADIOACTIU
  
· Apageu l'incendi del vehicle.
  
· Eviteu que el foc afecte la càrrega.
  
PRIMERS AUXILIS
  
· Doneu prioritat al rescat i atenció mèdica a les víctimes.
  
· Actueu en primer lloc sobre les lesions, la contaminació no serà mai un problema greu.
  
· Col·loqueu el ferit sobre un llençol o manta i cobriu la llitera amb un plàstic si és possible. No cobriu el ferit amb un plàstic, pot suar en excés.
  
· Traslladeu el ferit en una ambulància convencional.
  
· Si se sospita la presència de contaminació indiqueu el fet al personal del centre mèdic .
  
FITXA D'INTERVENCIÓ NÚM. 7.2
  
CLASSE 7 NÚM. ONU: 2912/2913
  
MATÈRIES RADIOACTIVES
  
BAIXA ACTIVITAT ESPECÍFICA
  
OBJECTES CONTAMINATS SUPERFICIALMENT
  
RISC D'IRRADIACIÓ. RISC DE CONTAMINACIÓ SI HI HA DANY PER A LA CÀRREGA
  
CARACTERÍSTIQUES DE PERILLOSITAT
  
· Material radioactiu. Risc d'irradiació de menut a moderat, segons el tipus i la quantitat de material transportat.
  
· Alguns poden cremar però no de forma espontània.
  
· El foc pot produir gasos irritants o verinosos.
  
· El vessament dels productes contraincendis pot produir contaminacions
  
EQUIP DE PROTECCIÓ
  
· Useu guants i botes.
  
· Vestit d'intervenció o de faena.
  
· Aparell respiratori autònom si hi ha foc.
  
PRINCIPALS AGENTS D'EXTINCIÓ
  
· Pols extintor, CO2, aigua polvoritzada, doll o escuma.
  
MESURES A ADOPTAR
  
· Inspecció visual. Preneu nota de les etiquetes de perill dels embalums.
  
· Mesureu nivells de radiacció si coneixeu l'ús de l'equip de mesurar que pot portar el transport.
  
· Senyalitzeu, talleu la via i desvieu el trànsit.
  
· Bloquejeu adequadament segons la direcció del vent.
  
· Situeu-vos, sempre que siga possible, a una distància de seguretat de 15 a 30 m.
  
· Situeu-vos al costat d'on bufa el vent.
  
· Quedeu-vos prop de la càrrega el menor temps possible.
  
· Manteniu allunyades les fonts d'ignició, pareu els motors i prohibiu fumar.
  
· Si hi ha hagut dany per a la càrrega, amb dispersió del contingut, impediu la circulació de vehicles per la zona afectada.
  
INCIDENTS SENSE INCENDI
  
· Preneu les mesures convencionals adequades al tipus d'accident.
  
· Delimiteu i senyalitzeu la càrrega abocada.
  
· No toqueu els embalums danyats amb plàstics o altres matèria ls.
  
· En fuites de líquids: cobriu amb arena, terra o qualsevol altre absorbent no combustible.
  
· Col·laboreu amb el personal especialista en la recuperació de la càrrega.
  
· Eviteu el vessament del producte posant dics menuts.
  
INCIDENTS AMB INCENDI
  
· Retireu els embalums de l'àrea de foc si pot fer-se sense riscos.
  
· Useu l'agent d'extinció més adequat. Apageu l'incendi.
  
· Focs xicotets: pols extintor, CO2, aigua polvoritzada.
  
· Focs grans: aigua polvoritzada, doll o escuma.
  
· Eviteu que el foc afecte la càrrega.
  
· Eviteu el vessament de l'aigua posant dics menuts.
  
· Després de l'extinció procediu de la mateixa manera que en el cas d'incident sense incendi.
  
INCIDENTS AMB INCENDI DEL VEHICLE PERÒ SENSE DISPERSIÓ DEL MATERIAL RADIOACTIU
  
· Apageu l'incendi del vehicle.
  
· Eviteu que el foc afecte la càrrega.
  
PRIMERS AUXILIS
  
· Doneu prioritat al rescat i l'atenció mèdica a les víctimes.
  
· Actueu en primer lloc sobre les lesions, la contaminació no serà mai un problema greu.
  
· Si se sospita la presència de contaminació i no hi ha ferides, desposseiu la víctima de les seues robes i calçat i guardeu aquestes peces.
  
· Col·loqueu el ferit sobre un llençol o manta i cobriu la llitera amb un plàstic si és possible. No cobriu el ferit amb un plàstic, pot suar en excés.
  
· Traslladeu el ferit en una ambulància convencional.
  
· Si se sospita la presència de contaminació indiqueu el fet al personal del centre mèdic.
  
FITXA D'INTERVENCIÓ NÚM. 7.3
  
CLASSE 7 NÚM. ONU: 2918/2974/2982
  
MATÈRIES RADIOACTIVES
  
FISIONABLES N.E.P./EN FORMA ESPECIAL/N.E.P.
  
RISC D'IRRADIACIÓ. RISC DE CONTAMINACIÓ SI HI HA DANY PER A LA CÀRREGA
  
CARACTERÍSTIQUES DE PERILLOSITAT
  
· Risc d'irradiació des del material sense blindatge.
  
· Risc de contaminació interna per inhalació, ingestió i a través de la pell.
  
· Material radioactiu. El nivell de risc varia molt, segons tipus i quantitat de material transportat.
  
· Alguns poden cremar però no de forma espontània.
  
· El vessament dels productes contraincendis pot produir contaminacions.
  
EQUIP DE PROTECCIÓ
  
· Useu guants i botes.
  
· Vestit complet.
  
· Aparell respiratori autònom si hi ha foc o dispersió de material.
  
PRINCIPALS AGENTS D'EXTINCIÓ
  
· Pols extintor, CO2, aigua polvoritzada, doll o escuma.
  
MESURES A ADOPTAR
  
· Inspecció visual. Preneu nota de les etiquetes de perill dels embalums.
  
· Mesureu nivells de radiacció si coneixeu l'ús de l'equip de mesurar que pot dur el transport.
  
· Senyalitzeu, talleu la via i desvieu el trànsit.
  
· Bloquejeu adequadament segons la direcció del vent.
  
· Situeu-vos a la major distància de seguretat possible (50 a 300 m. vent avall).
  
· Situeu-vos al costat d'on bufa el vent.
  
· Acosteu-vos a la zona afectada només per a rescat i romaneu el menor temps possible.
  
· Manteniu allunyades les fonts d'ignició, pareu els motors i prohibiu fumar.
  
· Identifiqueu i reteniu les persones i objectes exposats al material radioactiu fins l'arribada del personal especialitzat.
  
· Si hi ha hagut dany per a la càrrega, amb dispersió del contingut, impediu la circulació de vehicles per la zona afectada.
  
INCIDENTS SENSE INCENDI
  
· Preneu les mesures convencionals adequades al tipus d'accident.
  
· Delimiteu i senyalitzeu la càrrega que haja eixit comiat.
  
· No toqueu els embalums danyats o el material dispers.
  
· En fuites de poc líquid: cobriu amb arena, terra o qualsevol altre absorbent no combustible.
  
· En grans vessaments eviteu la dispersió del producte posant dics menuts.
  
· Col·laboreu amb el personal especialista en la recuperació de la càrrega.
  
INCIDENTS AMB INCENDI
  
· Retireu els embalums no danyats de l'àrea de foc. No moveu els embalums danyats.
  
· Useu l'agent d'extinció més adequat. Apagueu l'incendi.
  
· Focs menuts: pols extintor, CO2, aigua polvoritzada.
  
· Focs grans: aigua polvoritzada o doll en grans quantitats.
  
· Eviteu que el foc afecte la càrrega.
  
· Eviteu el vessament de l'aigua posant dics menuts.
  
· Després de l'extinció procediu de la mateixa manera que en el cas d'incident sense incendi.
  
INCIDENTS AMB INCENDI DEL VEHICLE PERÒ SENSE DISPERSIÓ DEL MATERIAL RADIOACTIU
  
· Apageu l'incendi del vehicle.
  
· Eviteu que el foc afecte la càrrega.
  
PRIMERS AUXILIS
  
· Doneu prioritat al rescat i atenció mèdica a les víctimes.
  
· Si se sospita l'existència de contaminació i no hi ha ferides, desposseiu la víctima de les seues robes i calçat i guardar aquestes peces.
  
· Col·loqueu el ferit sobre un llençol o manta i cobriu la llitera amb un plàstic si és possible. No cobriu el ferit amb un plàstic, pot suar en excés.
  
· Traslladeu el ferit en una ambulància convencional.
  
· Si se sospita la presència de contaminació indiqueu el fet al personal del centre mèdic.
  
FITXA D'INTERVENCIÓ NÚM. 7.4
  
CLASSE 7 NÚM. ONU: 2975/2979
  
MATÈRIES RADIOACTIVES
  
TORI METÀL·LIC PIROFÒRIc/URANI METÀL·LIC PIROFÒRIC
  
RISC D'IRRADIACIÓ. RISC DE CONTAMINACIÓ SI HI HA DANY PER A LA CÀRREGA
  
CARACTERÍSTIQUES DE PERILLOSITAT
  
· Autoinflamables en contacte amb l'aire.
  
· Poden cremar ràpidament i esclatar.
  
· Poden reinflamar-se després que s'haja apagat el foc.
  
· Material radioactiu. Risc radiològic escàs.
  
· El vessament dels productes contraincendis pot produir contaminacions.
  
EQUIP DE PROTECCIÓ
  
· Useu guants i botes.
  
· Vestit complet.
  
· Aparell respiratori autònom si hi ha foc o dispersió de material.
  
PRINCIPALS AGENTS D'EXTINCIÓ
  
· Pols extintor, sosa, calç, aigua.
  
MESURES A ADOPTAR
  
· Inspecció visual. Preneu nota de les etiquetes de perill dels embalums.
  
· Mesureu nivells de radiació si coneixeu l'ús de l'equip de mesurar que pot portar el transport.
  
· Senyalitzeu, talleu la via i desvieu el trànsit.
  
· Bloquejeu adequadament segons la direcció del vent.
  
· Manteniu el públic allunyat. Identifiqueu les persones presents en els primers moments a la zona.
  
· Situeu-vos al costat d'on bufa el vent. No us situeu en zones baixes.
  
· Manteniu allunyades les fonts d'ignició, pareu els motors i prohibiu fumar.
  
· Identifiqueu i reteniu les persones i objectes exposats al material radioactiu fins l'arribada del personal especialitzat.
  
· Si hi ha hagut dany per a la càrrega, amb dispersió del contingut, impediu la circulació de vehicles per la zona afectada.
  
INCIDENTS SENSE INCENDI
  
· Preneu les mesures convencionals adequades al tipus d'accident.
  
· Delimiteu i senyalitzeu la càrrega abocada.
  
· No toqueu els embalums danyats o el material dispers.
  
· Retireu els embalums no danyats de la zona afectada.
  
· En fuites menudes arreplegeu-ho en recipients metàl·lics i manteniu-los sota aigua calenta o oli mineral.
  
· En grans vessaments banyeu amb aigua i fabriceu dics menuts per a contenir el producte.
  
· Col·laboreu amb el personal especialista en la recuperació de la càrrega.
  
INCIDENTS AMB INCENDI
  
· Retireu els embalums no danyats de l'àrea de foc si pot fer-se sense riscos.
  
· Useu l'agent d'extinció més adequat. Apagueu l'incendi.
  
· Focs menuts: pols extintor, soda, calç.
  
· Focs grans: inundeu la zona de l'incendi amb aigua.
  
· Eviteu que el foc afecte la càrrega.
  
· Eviteu el vessament de l'aigua, posant dics menuts.
  
· Després de l'extinció procediu de la mateixa manera que en el cas d'incident sense incendi.
  
INCIDENTS AMB INCENDI DEL VEHICLE PERÒ SENSE DISPERSIÓ DEL MATERIAL RADIOACTIU
  
· Apageu l'incendi del vehicle.
  
· Eviteu que el foc afecte la càrrega.
  
PRIMERS AUXILIS
  
· Realitzeu les actuacions de rescat amb les precaucions addients.
  
· Moveu la víctima a una zona d'aire fresc i doneu-li els primers auxilis.
  
· Si se sospita l'existència de contaminació i no hi ha ferides, despulleu la víctima de la raba i el calçat i guardeu aquestes peces.
  
· Col·loqueu el ferit sobre un llençol o manta i cobriu la llitera amb un plàstic si és possible. No cobriu el ferit amb un plàstic, pot suar en excés.
  
· Traslladeu el ferit en una ambulància convencional.
  
· Si se sospita la presència de contaminació indiqueu el fet al personal del centre mèdic .
  
FITXA D'INTERVENCIÓ NÚM. 7,5
  
CLASSE 7 NÚM. ONU: 2977/2978
  
HEXAFLUORUR D'URANI
  
FISIONABLE U-235 SUPERIOR 1% EXCEPTUAT O NO FISIONABLE
  
RISC D'IRRADIACIÓ. RISC DE CONTAMINACIÓ SI HI HA DANY PER A LA CÀRREGA
  
CARACTERÍSTIQUES DE PERILLOSITAT
  
· Materail radioactiu. Risc radiològic escàs.
  
· Si s'inhala en quantitat suficient pot ser fatal.
  
· Els vapors o un núvol de pols blanc poden ser extremadament irritants.
  
· El contacte causa cremades en la pell i els ulls.
  
· El vessament dels productes contraincendis pot produir contaminacions.
  
· Poden provocar la ignició de materials combustibles (fustes, papers, olis, etc.).
  
· El contenidor pot explosionar per efecte de la calor del foc.
  
EQUIP DE PROTECCIÓ
  
· Useu guants i botes.
  
· Vestit complet.
  
· Aparell respiratori autònom.
  
PRINCIPALS AGENTS D'EXTINCIÓ
  
· Pols extintor, CO2, aigua polvoritzada, doll o escuma.
  
MESURES A ADOPTAR
  
· Inspecció visual.
  
· Mesureu els nivells de radiacción si coneixeu l'ús de l'equip de mesurar que pot portar el transport.
  
· Senyalitzeu, talleu la via i desvieu el trànsit.
  
· Bloquejeu adequadament segons la direcció del vent.
  
· Manteniu el públic allunyat. Identifiqueu les persones presents en els primers moments a la zona.
  
· Situeu-vos al costat d'on bufa el vent. No us situeu en zones baixes.
  
· Manteniu allunyades les fonts d'ignició, pareu els motors i prohibiu fumar.
  
· Si hi ha hagut dany per a la càrrega, amb dispersió del contingut, impediu la circulació de vehicles per la zona afectada.
  
INCIDENTS SENSE INCENDI
  
· Preneu les mesures convencionals adequades al tipus d'accident.
  
· Delimiteu i senyalitzeu la càrrega abocada.
  
· No toqueu els embalums danyats o el material dispers.
  
· Retireu els embalums no danyats de la zona afectada.
  
· Intenteu congelar les fuites refrigerant amb gel sec el lloc de trencament.
  
· Useu aigua polvoritzada per a reduir els vapors, però no tireu aigua sobre les fuites o l'àrea afectada.
  
· En fuites menudes netegeu amb gran quantitat d'aigua la zona de l'àrea afectada cada vegada.
  
· En grans vessaments poseu dics per a contenir el producte.
  
· Col·laboreu amb el personal especialista en la recuperació de la càrrega.
  
INCIDENTS AMB INCENDI
  
· Retireu els embalums no danyats de l'àrea de foc si pot fer-se sense riscos.
  
· Useu l'agent d'extinció més adequat. Apageu l'incendi.
  
· Focs menuts: pols extintor, o CO2.
  
· Focs grans: doll d'aigua, aigua polvoritzada o escuma.
  
· Refrigereu els contenidors exposats a les flames fins que s'haja apagat l'incendi. Si no és possible, eixiu de la zona i deixeu que el foc creme.
  
· Eviteu el vessament de l'aigua posant dics menuts.
  
· No deixeu aigua dins dels contenidors.
  
· Després de l'extinció procediu de la mateixa manera que en el cas d'un incident sense incendi.
  
INCIDENTS AMB INCENDI DEL VEHICLE PERÒ SENSE DISPERSIÓ DEL MATERIAL RADIOACTIU
  
· Apageu l'incendi del vehicle.
  
· Eviteu que el foc afecte la càrrega.
  
PRIMERS AUXILIS
  
· Doneu prioritat al rescat i atenció mèdica de les víctimes.
  
· En cas de contacte amb el material llaveu immediatament la pell o els ulls amb aigua corrent com a mínim durant 15 minuts.
  
· Actueu en primer lloc sobre les lesions, la contaminació mai no serà un problema greu.
  
· Si se sospita l'existència de contaminació i no hi ha ferides, despulleu la víctima de la roba i el calçat i guardeu aquestes peces.
  
· Col·loqueu el ferit sobre un llençol o manta i cobriu la llitera amb un plàstic si és possible. No cobriu el ferit amb un plàstic, pot suar en excés.
  
· Traslladeu el ferit en una ambulància convencional. Manteniu-lo tranquil i tinhueu cura de la temperatura del cos.
  
· Indiqueu al personal del centre mèdic que poden haver-hi cremades químiques i contaminació.
  
FITXA D'INTERVENCIÓ NÚM. 7,6
  
CLASSE 7 NÚM. ONU: 2976/2981
  
NITRAT DE TORI SÒLID/NITRAT D'URANIL EN SOLUCIÓ
  
HEXAHIDRATADA/NITRAT D'URANIL SÒLID
  
RISC D'IRRADIACIÓ. RISC DE CONTAMINACIÓ SI HI HA DANY PER A LA CÀRREGA
  
CARACTERÍSTIQUES DE PERILLOSITAT
  
· Material radioactiu. Risc radiològic escàs.
  
· El seu contacte pot causar cremades en la pell i els ulls.
  
· Si s'inhala en quantitats elevades pot ser danyós.
  
· El foc pot produir gasos irritants o verinosos.
  
· El vessament dels productes contraincendis pot produir contaminacions.
  
· Alguns poden provocar la ignició de materials combustibles (fustes, papers, olis, etc.).
  
EQUIP DE PROTECCIÓ
  
· Useu guants i botes.
  
· Vestit complet.
  
· Aparell respiratori autònom.
  
PRINCIPALS AGENTS D'EXTINCIÓ
  
· Pols extintor, CO2, aigua polvoritzada, doll o escuma.
  
MESURES A ADOPTAR
  
· Inspecció visual.
  
· Mesureu els nivells de radiació si coneixeu l'ús de l'equip de mesurar que pot portar el transport.
  
· Senyalitzeu, talleu la via i desvieu el tràfic.
  
· Bloquejeu adequadament segons la direcció del vent.
  
· Manteniu el públic allunyat. Identifiqueu les persones presents en els primers moments a la zona.
  
· Situeu-vos al costat d'on bufa el vent.
  
· Manteniu allunyades les fonts d'ignició, pareu els motors i prohibiu fumar.
  
· Si hi ha hagut dany per a la càrrega, amb dispersió del contingut, impediu la circulació de vehicles per la zona afectada.
  
INCIDENTS SENSE INCENDI
  
· Preneu les mesures convencionals adequades al tipus d'accident.
  
· Delimiteu i senyalitzeu la càrrega que haja eixit comiat.
  
· Deteniu la dispersió del material, si pot fer-se sense risc.
  
· Retireu els embalums no danyats de l'àrea afectada.
  
· No toqueu els embalums danyats o el material dispers.
  
· En fuites escasses de líquids, cobriu amb arena, terra o qualsevol altre absorbent no combustible.
  
· En grans vessaments posseu dics per a contenir el producte.
  
· Col·laboreu amb el personal especialista en la recuperació de la càrrega.
  
INCIDENTS AMB INCENDI
  
· Retireu els embalums no danyats de l'àrea de foc, si pot fer-se sense riscos.
  
· Focs menuts: pols extintor, o CO2, doll d'aigua o escuma.
  
· Focs grans: aigua polvoritzada o escuma en grans quantitats.
  
· Eviteu que el foc afecte la càrrega.
  
· Eviteu el vessament de l'aigua posant dics.
  
· Després de l'extinció procediu de la mateixa manera que en el cas d'incident sense incendi.
  
INCIDENTS AMB INCENDI DEL VEHICLE PERÒ SENSE DISPERSIÓ DEL MATERIAL RADIOACTIU
  
· Apageu l'incendi del vehicle.
  
· Eviteu que el foc afecte la càrrega.
  
PRIMERS AUXILIS
  
· Doneu prioritat al rescat i atenció mèdica de les víctimes.
  
· En cas de contacte amb el material llaveu immediatament la pell o els ulls amb aigua corrent com a mínim durant 15 minuts.
  
· Actueu en primer lloc sobre les lesions, la contaminació mai no serà un problema greu.
  
· Si se sospita l'existència de contaminació i no afecta les ferides, despulleu la víctima de la roba i el calçat i guardeu aquestes peces. Emboliqueu el ferit en una manta abans del seu trasllat. Cobriu la llitera amb un plàstic si és possible. No cobriu el ferit amb plàstic, pot suar en excés.
  
· Traslladeu el ferit en una ambulància convencional.
  
· Indiqueu al personal del centre mèdic que poden haver-hi cremades químiques i contaminació.
  
ANNEX V
  
Cartografia xarxa viària
  
LLISTAT D'ESTACIONS A LA COMUNITAT VALENCIANA
  
PK NOM PROVÍNCIA
  
PROVÍNCIA DE TARRAGONA
  
148 VINARÒS Castelló
  
142 BENICARLÓ-PEÑÍSCOLA Castelló
  
126 SANTA MAGDALENA DE POLPÍS Castelló
  
120 ALCALÀ DE XIVERT Castelló
  
106 TORREBLANCA Castelló
  
91 ORPESA Castelló
  
82 BENICÀSSIM Castelló
  
76 LES PALMES (1) Castelló
  
70 CASTELLÓ DE LA PLANA Castelló
  
65 ALMASSORA Castelló
  
52 CYLP-AECQ. CONTENIDORS Castelló
  
68 SDMH-GYQB Castelló
  
58 BURRIANA-ALQUERÍAS DEL NIÑO
  
 PERDIDO Castelló
  
43 IKWAL-BMMNXDIBWA Castelló
  
47 MONCOFA Castelló
  
43 CHILCHES Castelló
  
41 LA LLOSA Castelló
  
39 ALMENARA Castelló
  
35 LES VALLS València
  
29 SAGUNT (2) València
  
22 PUÇOL València
  
19 PUIG València
  
39 BJHSYYRLTZE-CIBPIQNPV València
  
VALÈNCIA - ESTACIÓ DEL NORD
  
LES PALMES (1)
  
70 CASTELLÓ-PORT Castelló
  
SAGUNT (2)
  
2 SAGUNT. CÀRREGUES València
  
29 SIDMED València
  
PROVÍNCIA DE TEROL
  
195 BARRACAS Castelló
  
616 JMMNZ-YQNAA Castelló
  
209 MASADAS BLANCAS Castelló
  
218 CAUDIEL Castelló
  
017 JVBMFQ-UBCIB Castelló
  
233 NAVAJAS Castelló
  
507 VMYGHGM-HVQUPVM Castelló
  
238 SEGORBE Castelló
  
245 SONEJA Castelló
  
255 ALGÍMIA València
  
258 ALGÍMIA D'ALFARA-TORRES TORRES València
  
421 STUZYJKPH-HYLTDLT DELS
  
 TARONGERS València
  
285 GILET València
  
SAGUNT
  
PK NOM PROVÍNCIA
  
PROVÍNCIA D'ALBACETE
  
376 LA ENCINA Alacant
  
13 LA FONT DE LA FIGUERA València
  
32 MOIXENT València
  
39 VALLADA València
  
45 MONTESA València
  
51 L'ALCÚDIA València
  
57 XÀTIVA (1) València
  
89 FFHLBC-R'ÈNOVA València
  
69 LA POBLA LLARGA València
  
73 CARCAIXENT València
  
77 ALZIRA València
  
82 ALGEMESÍ València
  
92 BANIFAIÓ València
  
101 SILLA (2) València
  
101 SILLA.CONTENIDORS València
  
105 CATARROJA València
  
106 MASSANASSA València
  
106 ALFAFAR - BENETÚSSER València
  
113 VALÈNCIA - ESTACIÓ DEL NORD València
  
0 VALÈNCIA - LA FONT DE SANT LLUÍS (3) València
  
5 VALÈNCIA - CABANYAL (4) València
  
10 EL MAGISTRE València
  
12 ROCA - CUPER València
  
14 ALBUIXECH València
  
SAGUNT
  
XÀTIVA (1)
  
6 GENOVÉS València
  
13 BENIGÁNIM València
  
18 LA POBLA DEL DUC València
  
24 MONTABERNER València
  
26 BUFALI València
  
29 ALBAIDA València
  
33 AGULLENT València
  
38 ONTINYENT València
  
48 AGRES Alacant
  
59 COCENTAINA Alacant
  
64 ALCOI Alacant
  
SILLA (2)
  
4 FORD València
  
SILLA (2)
  
7 EL ROMANÍ València
  
10 SOLLANA València
  
20 SUECA València
  
25 CULLERA València
  
37 TAVERNES DE LA VALLDIGNA València
  
44 XERACO València
  
49 GANDIA - MERCADERIES (5) València
  
51 GANDIA València
  
VALÈNCIA - LA FONT DE SANT LLUÍS (3)
  
1 VALÈNCIA FONT SANT LLUÍS València
  
VALÈNCIA - CABANYAL (4)
  
5 GRAU DE VALÈNCIA València
  
5 GRAU DE VALÈNCIA. CONTENIDORS València
  
5 VALÈNCIA PORT València
  
GANDIA - MERCADERIES (5)
  
3 PLATJA I GRAU DE GANDIA València
  
9 GANDIA - PORT València
  
PK NOM PROVÍNCIA
  
PROVÍNCIA DE CUENCA
  
244 CAMPORROBLES València
  
258 LAS CUEVAS València
  
265 UTIEL València
  
7 SAN ANTONIO DE REQUENA València
  
13 REQUENA València
  
23 EL REBOLLAR València
  
33 SIETE AGUAS València
  
36 VENTA MINA - SIETE AGUAS València
  
46 BUÑOL València
  
54 CHIVA València
  
59 CHESTE València
  
71 LORIGUILLA - PLA València
  
80 ALDAIA València
  
85 VARA DE QUART (1) València
  
VALÈNCIA ESTACIÓ DEL NORD
  
VARA DE QUART (1)
  
2 XIRIVELLA València
  
5 QUART DE POBLET València
  
7 MANISES València
  
8 MANISES AEROPORT València
  
9 LA COVA València
  
12 LA PRESA València
  
55 VSAJ-OVHU DE TÚRIA València
  
PROVÍNCIA D'ALBACETE
  
396 VILLENA Alacant
  
403 COLÒNIA DE SANTA EULÀLIA Alacant
  
407 SAX Alacant
  
414 ELDA - PETRER Alacant
  
419 MONÒVER - PINOSO Alacant
  
425 NOVELDA - ASPE Alacant
  
432 MONFORTE DEL CID Alacant
  
439 AGOST Alacant
  
447 SANT VICENT DEL RASPEIG Alacant
  
455 ALACANT - TERMINAL Alacant
  
2 SANT GABRIEL (1) Alacant
  
11 TORRELLANO Alacant
  
17 ELX - MERCADERIES Alacant
  
21 ELX - PARC Alacant
  
22 ELX - CARRÚS Alacant
  
30 CREVILLENTE Alacant
  
39 ALBATERA - CATRAL Alacant
  
45 CALLOSA DEL SEGURA Alacant
  
53 ORIHUELA Alacant
  
PROVÍNCIA DE MÚRCIA
  
SANT GABRIEL (1)
  
0 ALACANT - BENALUA Alacant
  
0 ALACANT - BENALUA Alacant
  
2 ALACANT - PORT Alacant
  
ANNEX VI
  
Fitxes per als coordinadors dels grups d'acció
  
PMA
  
COMPOSICIÓ
  
· Director del PMA i coordinador del grup d'intervenció: comandament de bombers del Consorci Provincial de Bombers / Servei Municipal de Bombers.
  
· Coordinador del grup d'assistència tècnica: tècnic del Servei d'Emergències / representant de Renfe.
  
· Coordinador del grup sanitari: metge de l'equip SAMU designat pel CICU.
  
· Coordinador del grup logístic i de suport: comandament de la Guàrdia Civil / Policia Local.
  
· Representants de les altres forces se seguretat.
  
FUNCIONS:
  
· Constituir el PMA.
  
· En la fase inicial, assumir les funcions i agrupar els components de tots els grups d'acció.
  
· Valorar la tipologia de l'accident i determinar la zona de seguretat.
  
· Proposar la situació d'emergència.
  
· Dirigir i coordinar in situ les actuacions dels diferents grups d'acció, per a fer front a l'emergència, per tal d'optimar els recursos humans i materials disponibles.
  
· Canalitzar la informació entre el lloc de l'emergència i el CCE/CECOPI.
  
· Segons l'evolució de l'emergència, preveure els punts de trobada per a evacuacions i els llocs d'arreplegada de mitjans i recursos.
  
· Assessorar el director del Pla, sobre la conveniència de decretar la fi de la situació d'emergència, amb la corresponent desactivació del Pla.
  
· Determinar, si cal, l'alerta preventiva als membres del grup sanitari en accidents de tipus 2.
  
· Assumir les funcions del coordinador de l'assistència tècnica fins que arribe.
  
· Quan s'haja produït una interrupció parcial o total del trànsit a la via, el director Tècnic del PMA, desdeprés de la consulta al coordinador del grup d'assistència tècnica, decidirà sobre la conveniència de restablir la circulació, i ho comunicarà al cap de la Guàrdia Civil / Policia Local i al CCE provincial.
  
GRUP D'INTERVENCIÓ
  
COMPOSICIÓ:
  
· Serveis d'extinció d'incendis actuants. El cap de més rang del Servei contra Incendis competent en la zona del sinistre es constituirà en coordinador del grup d'intervenció i director tècnic del PMA.
  
FUNCIONS:
  
· Direcció tècnica de la intervenció davant del sinistre.
  
· Avaluarà i combatra l'accident, auxiliarà les víctimes i aplicarà les mesures de protecció més urgents, des del primer moment de l'emergència.
  
· Fins a l'arribada del grup sanitari, prendrà les mesures necessàries per a l'atenció dels ferits.
  
GRUP D'ASSISTÈNCIA TÈCNICA
  
COMPOSICIÓ
  
· Un tècnic del Servei d'Emergències de la Generalitat Valenciana, que actuarà com a coordinador del Grup d'Assistència Tècnica en accidents de mercaderies perilloses per carretera. En el cas d'accidents en el transport de mercaderies perilloses per ferrocarril, serà el cap de Protecció Civil de Renfe qui es constituirà en el coordinador del grup.
  
· Responsables de l'empresa transportista, empresa origen-destinació i, si de cas, un tècnic assessor pertanyent a empreses especialistes.
  
· Un tècnic de la Conselleria de Medi Ambient.
  
· Altres tècnics especialistes que es considere oportú.
  
FUNCIONS
  
TÈCNIC DEL SERVEI D'EMERGÈNCIES:
  
· Notificarà al CCE, a través del director del PMA, la situació real en cada moment, mitjançant l'avaluació i les mesures de camp pertinents.
  
· Actuarà d'enllaç entre el PMA i el CCE per tal de facilitar les comunicacions entre ambdós i l'agilització de la mobilització dels recursos adscrits necessaris per al control de l'emergència.
  
· Assumirà la coordinació del grup en el PMA. i la representació de la Direcció General d'Interior sobre el terreny
  
· En accidents en què estiguen involucrades mercaderies perilloses pertanyents a la Classe 7, establirà el temps de permanència a la zona d'intervenció del personal pertanyent als grups d'acció.
  
REPRESENTANT DE L'EMPRESA TRANSPORTISTA / ORIGEN - DESTINACIÓ/ ESPECIALISTES.
  
· Assessorarà el director del PMA sobre la perillositat dels productes involucrats en l'accident.
  
· Col·laborarà amb el director del PMA en l'avaluació de la situació de l'emergència
  
TÈCNIC DE MEDI AMBIENT:
  
· Gestionarà i coordinarà l'eliminació, tractament, recuperació, reciclatge i reutilització dels residus sòlids.
  
· Controlarà la contaminació atmosfèrica.
  
· Gestionarà i controlarà la qualitat de les aigües.
  
· Recomanarà les mesures de protecció al medi ambient
  
GRUP SANITARI
  
COMPOSICIÓ:
  
· Equip/s SAMU, el metge de l'equip SAMU serà el coordinador del grup sanitari, en cas d'haver-hi més d'un equip, el CICU designarà el metge del SAMU que realitzarà les tasques de coordinació del grup sanitari.
  
· Recursos sanitaris d'atenció primària. Aquests recursos són per proximitat al lloc de l'accident els recursos de resposta immediata.
  
· Recursos de transport sanitari.
  
FUNCIONS:
  
· Constituiran el lloc d'assistència sanitària i el centre d'evacuació, si s'escau.
  
· Realitzaran les funcions de classificació de les víctimes i assistència sanitària i evacuació.
  
· El coordinador del grup sanitari arreplegarà tota la informació sanitària possible per a les funcions següents:
  
· Coordinarà a través del CICU l'evacuació de les víctimes als centres hospitalaris.
  
· Identificació de les víctimes.
  
· Informació necessària per a establir actuacions en sanitat ambiental, salut pública i qualsevol altre aspecte de l'activitat sanitària.
  
GRUP LOGÍSTIC I DE SUPORT
  
COMPOSICIÓ
  
· Personal de les forces de seguretat, Guàrdia Civil, Policia Local, Policia Nacional (si de cas) i Policia Autonòmica.
  
· L'alcalde del municipi en què s'haja produït l'accident, en cas de considerar-ho necessari, podrà incorporar a aquest grup un delegat com a coordinador dels recursos municipals sobre el terreny.
  
COORDINADOR:
  
El coordinador d'aquest grup d'acció serà un cap de la Guàrdia Civil o de la Policia Local, segons si l'accident està o no en un nucli urbà, d'acord amb les competències assumides per la Llei de Seguretat Vial, i els acords establits entre ambdós cossos de seguretat a nivell local. En els plans d'actuació municipal i, si hi manquen, en els plans territorials municipals s'establirà amb detall en quines circumstàncies i casos és assumida aquesta funció per cadascun d'aquests cossos.
  
FUNCIONS:
  
· La seguretat ciutadana.
  
· El control del trànsit: la senyalització de la zona, talls i desviacions (en cas necessari) i control d'accessos.
  
· La protecció de vides i propietats.
  
· Fins a l'arribada del grup sanitari, prendran les mesures per a l'atenció de ferits i la identificació de les víctimes.
  
· L'abastiment dels altres grups d'acció.
  
· Els avisos a la població.
  
· La coordinació d'una possible evacuació.
  
· La coordinació i suport en les comunicacions.
  
· Procurarà la rehabilitació de la zona afectada.
  
· Assumirà la direcció del PMA en les condicions descrites en el punt 5.7. d'aquest Pla.
  
· Tots aquells aspectes relacionats amb l'àrea logística i de suport.
  
III. CONVENIS I ACTES
  
e) CONCESSIÓ DE SUBVENCIONS ADMINISTRATIVES
  
Conselleria d'Ocupació, Indústria i Comerç


Còpia Permalink ELI